ai4bharat/Pralekha huggingface dataset:
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ- 19 ਵੈਕਸੀਨੇਸ਼ਨ ਸਬੰਧੀ ਤਾਜ਼ਾ ਜਾਣਕਾਰੀ
ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਟੀਕਿਆਂ ਦੀਆਂ 49.49 ਕਰੋੜ ਤੋਂ ਵੱਧ ਖੁਰਾਕਾਂ ਮੁਹੱਈਆ ਕਰਵਾਈਆਂ ਗਈਆਂ
ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਪ੍ਰਾਈਵੇਟ ਹਸਪਤਾਲਾਂ ਕੋਲ ਅਜੇ ਵੀ 3 ਕਰੋੜ ਤੋਂ ਵੱਧ ਖੁਰਾਕਾਂ ਪ੍ਰਬੰਧਨ ਲਈ ਉਪਲਬਧ ਹਨ
ਕੇਂਦਰ ਸਰਕਾਰ ਦੇਸ਼ ਭਰ ਵਿੱਚ ਕੋਵਿਡ -19 ਟੀਕਾਕਰਣ ਦੇ ਦਾਇਰੇ ਨੂੰ ਤੇਜ਼ ਕਰਨ ਅਤੇ
ਵਧਾਉਣ ਲਈ ਵਚਨਬੱਧ ਹੈ। ਕੋਵਿਡ 19 ਟੀਕਾਕਰਣ ਦਾ ਨਵਾਂ ਸਰਵਵਿਆਪੀਕਰਣ ਪੜਾਅ
21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਹੈ। ਟੀਕੇ ਲਗਾਉਣ ਦੀ ਮੁਹਿੰਮ ਸੁਚੱਜੇ ਢੰਗ ਨਾਲ ਚਲਾਉਣ
ਲਈ ਹੋਰ ਟੀਕਿਆਂ ਦੀ ਉਪਲਬਧਤਾ ਯਕੀਨੀ ਬਣਾਉਣ ਲਈ, ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ
ਨੂੰ ਵੈਕਸੀਨ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਦਿਤੀ ਗਈ ਤਾਂ ਜੋ ਉਹ ਬੇਹਤਰ ਯੋਜਨਾ ਨਾਲ
ਟੀਕੇ ਲਗਾਉਣ ਦਾ ਇੰਤਜਾਮ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਲੜੀ ਨੂੰ ਸੁਚਾਰੂ ਕੀਤਾ ਜਾ ਸਕੇ I
ਦੇਸ਼ ਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਵਜੋਂ, ਭਾਰਤ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ
ਨੂੰ ਕੋਵਿਡ ਟੀਕੇ ਮੁਫਤ ਮੁਹੱਈਆ ਕਰਵਾ ਕੇ ਸਹਾਇਤਾ ਕਰ ਰਹੀ ਹੈ। ਕੋਵਿਡ 19 ਟੀਕਾਕਰਣ
ਮੁਹਿੰਮ ਦੇ ਸਰਵਵਿਆਪੀਕਰਣ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਦੇਸ਼ ਵਿੱਚ ਟੀਕੇ ਨਿਰਮਾਤਾਵਾਂ
ਵੱਲੋਂ ਤਿਆਰ ਕੀਤੇ ਜਾ ਰਹੇ 75 ਪ੍ਰਤੀਸ਼ਤ ਟੀਕੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ (ਬਿਨਾਂ ਕਿਸੇ
ਕੀਮਤ ਦੀ) ਖਰੀਦ ਮਗਰੋਂ ਮੁਫਤ ਮੁਹੱਈਆ ਕਰਵਾਏਗੀ ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
|
|
|
|
|
|
|
|
|
|
|
|
ਸਪਲਾਈ ਕੀਤੀਆਂ ਗਈਆਂ ਖੁਰਾਕਾਂ
|
|
49,49,89,550
|
|
|
|
|
|
|
|
|
|
ਖੁਰਾਕਾਂ ਪਾਈਪ ਲਾਈਨ ਵਿੱਚ
|
|
8,04,220
|
|
|
|
|
|
46,70,26,662
|
|
|
|
ਟੀਕਿਆਂ ਦੀ ਕੁੱਲ ਖਪਤ
|
|
|
|
|
|
|
|
|
|
|
|
|
|
ਖੁਰਾਕਾਂ ਪ੍ਰਬੰਧ ਲਈ ਅਜੇ ਵੀ ਉਪਲੱਬਧ
|
|
3,00,58,190
|
|
ਸਾਰੇ ਸਰੋਤਾਂ ਵੱਲੋਂ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਹੁਣ ਤੱਕ 49.49 ਕਰੋੜ ਤੋਂ ਵੀ ਜ਼ਿਆਦਾ
 ਟੀਕਿਆਂ ਦੀਆਂ ਖੁਰਾਕਾਂ ਮੁਹੱਈਆ ਕਰਵਾਈਆਂ ਜਾ ਚੁੱਕੀਆਂ ਹਨ
ਅਤੇ ਟੀਕਿਆਂ ਦੀਆਂ 8,04,220 ਖੁਰਾਕਾਂ ਪਾਈਪ ਲਾਈਨ ਵਿੱਚ ਹਨ।
ਇਸ ਵਿਚੋਂ, ਖਰਾਬ ਹੋਈਆਂ ਖੁਰਾਕਾਂ ਸਮੇਤ ਅੋਸਤਨ ਅਧਾਰਤ ਕੁੱਲ ਖਪਤ 46,70,26,662
ਖੁਰਾਕਾਂ  ਬਣਦੀ ਹੈ ।
ਰਾਜਾਂ/ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਨਿੱਜੀ ਹਸਪਤਾਲਾਂ ਕੋਲ ਪ੍ਰਬੰਧਨ ਲਈ ਅਜੇ ਵੀ 3 ਕਰੋੜ  ਤੋਂ ਵੀ ਜ਼ਿਆਦਾ ਕੋਵਿਡ ਟੀਕਾਕਰਣ ਖੁਰਾਕਾਂ ਉਪਲਬੱਧ ਹਨ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ 39ਵੀਂ ਪ੍ਰਗਤੀ  ਗੱਲਬਾਤ ਦੀ ਪ੍ਰਧਾਨਗੀ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਕੇਂਦਰ ਅਤੇ ਰਾਜ ਸਰਕਾਰਾਂ ਨੂੰ ਸ਼ਾਮਲ ਕਰਦੇ ਹੋਏ, ਪ੍ਰੋ-ਐਕਟਿਵ ਗਵਰਨੈਂਸ ਐਂਡ ਟਾਈਮਲੀ ਇੰਪਲੀਮੈਂਟੇਸ਼ਨ ਲਈ ਆਈਸੀਟੀ  ਅਧਾਰਿਤ ਮਲਟੀ–ਮੋਡਲ ਪਲੈਟਫਾਰਮ ‘ਪ੍ਰਗਤੀ’  ਦੇ 39ਵੇਂ ਸੰਸਕਰਨ ਦੀ ਮੀਟਿੰਗ ਦੀ ਪ੍ਰਧਾਨਗੀ ਕੀਤੀ।
ਮੀਟਿੰਗ ਵਿੱਚ ਅੱਠ ਪ੍ਰੋਜੈਕਟਾਂ ਅਤੇ ਇੱਕ ਸਕੀਮ ਸਮੇਤ ਨੌਂ ਏਜੰਡਾ ਆਈਟਮਾਂ ਦੀ ਸਮੀਖਿਆ ਕੀਤੀ ਗਈ। ਅੱਠ ਪ੍ਰੋਜੈਕਟਾਂ ਵਿੱਚੋਂ, ਤਿੰਨ ਪ੍ਰੋਜੈਕਟ ਰੇਲਵੇ ਮੰਤਰਾਲੇ ਦੇ ਸਨ, ਦੋ ਪ੍ਰੋਜੈਕਟ ਰੋਡ ਟਰਾਂਸਪੋਰਟ ਤੇ ਰਾਜਮਾਰਗ ਮੰਤਰਾਲੇ ਅਤੇ ਬਿਜਲੀ ਮੰਤਰਾਲੇ ਦੇ ਸਨ ਅਤੇ ਇੱਕ ਪ੍ਰੋਜੈਕਟ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਦਾ ਸੀ। ਇਨ੍ਹਾਂ ਅੱਠ ਪ੍ਰੋਜੈਕਟਾਂ ਦੀ ਕੁੱਲ ਲਾਗਤ ਲਗਭਗ 20,000 ਕਰੋੜ ਰੁਪਏ ਹੈ। ਸੱਤ ਰਾਜਾਂ ਜਿਵੇਂ ਬਿਹਾਰ, ਮੱਧ ਪ੍ਰਦੇਸ਼, ਰਾਜਸਥਾਨ, ਆਂਧਰ ਪ੍ਰਦੇਸ਼, ਗੁਜਰਾਤ, ਮਹਾਰਾਸ਼ਟਰ ਅਤੇ ਪੱਛਮ ਬੰਗਾਲ ਨਾਲ ਸਬੰਧਤ ਹਨ। ਪ੍ਰਧਾਨ ਮੰਤਰੀ ਨੇ ਲਾਗਤਾਂ ਵਧਣ ਤੋਂ ਬਚਣ ਲਈ ਪ੍ਰੋਜੈਕਟਾਂ ਨੂੰ ਸਮੇਂ ਸਿਰ ਪੂਰਾ ਕਰਨ 'ਤੇ ਜ਼ੋਰ ਦਿੱਤਾ।
ਗੱਲਬਾਤ ਦੌਰਾਨ ਪ੍ਰਧਾਨ ਮੰਤਰੀ ਨੇ ਪੋਸ਼ਣ ਅਭਿਯਾਨ ਦੀ ਸਮੀਖਿਆ ਵੀ ਕੀਤੀ। ਉਨ੍ਹਾਂ ਕਿਹਾ ਕਿ ਪੋਸ਼ਣ ਅਭਿਯਾਨ ਨੂੰ ਹਰ ਰਾਜ ਵਿੱਚ ਮਿਸ਼ਨ ਮੋਡ ਵਿੱਚ ਪੂਰੀ ਸਰਕਾਰੀ ਪਹੁੰਚ ਨਾਲ ਲਾਗੂ ਕੀਤਾ ਜਾਣਾ ਚਾਹੀਦਾ ਹੈ। ਉਨ੍ਹਾਂ ਨੇ ਜ਼ਮੀਨੀ ਪੱਧਰ 'ਤੇ ਬੱਚਿਆਂ ਦੀ ਸਿਹਤ ਅਤੇ ਪੋਸ਼ਣ ਬਾਰੇ ਜਾਗਰੂਕਤਾ ਨੂੰ ਉਤਸ਼ਾਹਿਤ ਕਰਨ ਲਈ ਸਵੈ-ਸਹਾਇਤਾ ਸਮੂਹਾਂ  ਅਤੇ ਹੋਰ ਸਥਾਨਕ ਸੰਸਥਾਵਾਂ ਦੀ ਭਾਗੀਦਾਰੀ ਬਾਰੇ ਵੀ ਗੱਲ ਕੀਤੀ, ਜੋ ਅਭਿਯਾਨ ਦੀ ਪਹੁੰਚ ਤੇ ਪ੍ਰਾਪਤੀ ਨੂੰ ਬਿਹਤਰ ਬਣਾਉਣ ਵਿੱਚ ਮਦਦ ਕਰੇਗਾ।
ਪ੍ਰਗਤੀ ਮੀਟਿੰਗਾਂ ਦੇ 38 ਐਡੀਸ਼ਨਾਂ ਤੱਕ, 303 ਪ੍ਰੋਜੈਕਟ ਜਿਨ੍ਹਾਂ ਦੀ ਕੁੱਲ ਲਾਗਤ 14.64 ਲੱਖ ਕਰੋੜ ਰੁਪਏ ਹੈ, ਦੀ ਸਮੀਖਿਆ ਕੀਤੀ ਗਈ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਵਟਸਐਪ ’ਤੇ ਜਾਅਲੀ ਖ਼ਬਰ ’ਚ ‘ਕੋਰੋਨਾ ਸਹਾਇਤਾ ਯੋਜਨਾ’ ਤਹਿਤ 1,000 ਰੁਪਏ ਦੇਣ ਦਾ ਦਾਅਵਾ
ਪੱਤਰ ਸੂਚਨਾ ਦਫ਼ਤਰ  ਦੀ ‘ਫੈਕਟ ਚੈੱਕ ਯੂਨਿਟ’ ਨੇ ਅੱਜ ਇੱਕ ਟਵੀਟ ਰਾਹੀਂ ਸਪਸ਼ਟ ਕੀਤਾ ਕਿ ਭਾਰਤ ਸਰਕਾਰ ਕਿਸੇ ਨੂੰ ਵੀ ਅਖੌਤੀ ‘ਕੋਰੋਨਾ ਸਹਾਇਤਾ ਯੋਜਨਾ’ ਤਹਿਤ 1,000 ਰੁਪਏ ਅਦਾ ਨਹੀਂ ਕਰ ਰਹੀ। ਇਹ ਟਵੀਟ ਉਸ ਵਟਸਐਪ ਸੰਦੇਸ਼ ਦੇ ਜਵਾਬ ਵਿੱਚ ਕੀਤਾ ਗਿਆ ਸੀ, ਜੋ ਵੱਡੇ ਪੱਧਰ ’ਤੇ ਪ੍ਰਚਾਰਿਤ ਕੀਤਾ ਗਿਆ ਸੀ ਤੇ ਉਸ ਵਿੱਚ ਅਜਿਹਾ ਦਾਅਵਾ ਕੀਤਾ ਗਿਆ ਸੀ ਕਿ ਸਰਕਾਰ ਨੇ ਇੱਕ ਸਕੀਮ ‘ਡਬਲਿਊਸੀਐੱਚਓ’ ਸ਼ੁਰੂ ਕੀਤੀ ਹੈ, ਜਿਸ ਤਹਿਤ ਹਰੇਕ ਵਿਅਕਤੀ ਨੂੰ 1,000 ਰੁਪਏ ਦਿੱਤੇ ਜਾ ਰਹੇ ਹਨ। ਇਹ ਸੰਦੇਸ਼ ਲੋਕਾਂ ਨੂੰ ਇੱਕ ਲਿੰਕ ਉੱਤੇ ਕਲਿੱਕ ਕਰ ਕੇ ਆਪੋ–ਆਪਣੀ ਜਾਣਕਾਰੀ ਮੁਹੱਈਆ ਕਰਵਾਉਣ ਲਈ ਆਖਦਾ ਹੈ।
ਟਵੀਟ ’ਚ ਸਪਸ਼ਟ ਕੀਤਾ ਗਿਆ ਹੈ ਕਿ ਅਜਿਹਾ ਦਾਅਵਾ ਤੇ ਲਿੰਕ ਦੋਵੇਂ ਹੀ ਧੋਖਾਧੜੀ ਹਨ ਤੇ ਜਨਤਾ ਨੂੰ ਚੇਤਾਵਨੀ ਦਿੱਤੀ ਗਈ ਹੈ ਕਿ ਉਹ ਇਸ ਉੱਤੇ ਕਲਿੱਕ ਨਾ ਕਰਨ।
https://twitter.com/PIBFactCheck/status/1253954246271070208
ਪਿਛੋਕੜ
ਸੋਸ਼ਲ ਮੀਡੀਆ ‘ਤੇ ਫੇਕ ਨਿਊਜ਼ ਦੇ ਪ੍ਰਸਾਰ ਨੂੰ ਰੋਕਣ ਅਤੇ ਸੁਪਰੀਮ ਕੋਰਟ ਦੀਆਂ ਟਿੱਪਣੀਆਂ ਦੇ ਅਨੁਪਾਲਨ ਵਿੱਚ ਪੀਆਈਬੀ ਨੇ ਸੋਸ਼ਲ ਮੀਡੀਆ ‘ਤੇ ਵਾਇਰਲ ਹੋਣ ਵਾਲੀਆਂ ਅਫਵਾਹਾਂ ਨੂੰ ਉਜਾਗਰ ਕਰਨ ਲਈ ਇੱਕ ਸਪੈਸ਼ਲ ਯੂਨਿਟ ਦੀ ਸਥਾਪਨਾ ਕੀਤੀ ਹੈ। ‘ਪੀਆਈਬੀਫੈਕਟਚੈੱਕ’ ਟਵਿੱਟਰ ‘ਤੇ ਇੱਕ ਪ੍ਰਮਾਣਿਤ ਹੈਂਡਲ ਹੈ, ਜੋ ਸੋਸ਼ਲ ਮੀਡੀਆ ਪਲੈਟਫਾਰਮਸ ‘ਤੇ ਟ੍ਰੈਂਡਿੰਗ ਸੰਦੇਸ਼ਾਂ ਦੀ ਨਿਗਰਾਨੀ ਕਰਦਾ ਹੈ ਅਤੇ ਫਰਜ਼ੀ ਖ਼ਬਰਾਂ ਦਾ ਪਰਦਾਫਾਸ਼ ਕਰਨ ਲਈ ਇਸ ਦੀ ਸਮੱਗਰੀ ਦੀ ਵਿਆਪਕ ਸਮੀਖਿਆ ਕਰਦਾ ਹੈ। ਇਸ ਦੇ ਇਲਾਵਾ ਟਵਿੱਟਰ ‘ਤੇ ਪੀਆਈਬੀ_ਇੰਡੀਆ ਹੈਂਡਲ ਅਤੇ ਪੀਆਈਬੀ ਦੀਆਂ ਕਈ ਖੇਤਰੀ ਯੂਨਿਟਾਂ ਦੁਆਰਾ ਟਵਿੱਟਰ ਭਾਈਚਾਰੇ ਦੇ ਹਿਤ ਵਿੱਚ ਹੈਸ਼ਟੈਗ #ਪੀਆਈਬੀਫੈਕਟਚੈੱਕ ਦੇ ਨਾਲ ਕਿਸੇ ਵੀ ਜਾਣਕਾਰੀ ਦਾ ਸਰਕਾਰੀ ਅਤੇ ਪ੍ਰਮਾਣਿਕ ਵਰਜ਼ਨ ਪੋਸਟ ਕੀਤਾ ਜਾ ਰਿਹਾ ਹੈ।
ਕੋਈ ਵੀ ਵਿਅਕਤੀ ਕਿਸੇ ਵੀ ਸੋਸ਼ਲ ਮੀਡੀਆ ਸੰਦੇਸ਼ ਟੈਕਸਟ, ਆਡੀਓ ਅਤੇ ਵੀਡੀਓ ਆਦਿ ਦੀ ਸਚਾਈ ਪਰਖਣ ਲਈ ਪੀਆਈਬੀਫੈਕਟਚੈੱਕ ਨੂੰ ਭੇਜ ਸਕਦਾ ਹੈ। ਇਸ ਨੂੰ ਔਨਲਾਈਨ ਲਿੰਕ https://factcheck.pib.gov.in/ ‘ਤੇ ਜਾਂ ਵਟਸਐਪ ਨੰਬਰ +918799711259 ਜਾਂ ਈਮੇਲ pibfactcheck[at]gmail[dot]com ਕੀਤਾ ਜਾ ਸਕਦਾ ਹੈ। ਵਿਵਰਣ ਪੀਆਈਬੀ ਦੀ ਵੈੱਬਸਾਈਟ https://pib.gov.in ‘ਤੇ ਵੀ ਉਪਲੱਬਧ ਹਨ।
ਰੱਖਿਆ ਮੰਤਰਾਲਾ
ਭਾਰਤੀ ਜਲ ਸੈਨਾ ਦੇ ਜਹਾਜ਼ ਸ਼ਿਵਾਲਿਕ ਅਤੇ ਕਦਮੱਟ, ਗੁਆਮ ਵਿਖੇ ਬਹੁਪੱਖੀ ਸਮੁਦਰੀ ਅਭਿਆਸ ਮਾਲਾਬਾਰ ਵਿੱਚ ਹਿੱਸਾ ਲੈਣ ਲਈ ਪਹੁੰਚੇ
ਭਾਰਤੀ ਜਲ ਸੈਨਾ ਦੇ ਜਹਾਜ਼ ਸ਼ਿਵਾਲਿਕ ਅਤੇ ਕਦਮੱਟ ਦੱਖਣੀ ਪੂਰਬੀ ਏਸ਼ੀਆ ਅਤੇ ਪ੍ਰਸ਼ਾਂਤ ਮਹਾਸਾਗਰ ਦੇ ਦੇਸ਼ਾਂ ਵਿੱਚ ਉਨ੍ਹਾਂ ਦੀ ਚਲ ਰਹੀ ਤਾਇਨਾਤੀ ਦੇ ਹਿੱਸੇ ਵਜੋਂ 21 ਅਗਸਤ 21 ਨੂੰ ਅਮਰੀਕਾ ਦੇ ਇੱਕ ਟਾਪੂ ਖੇਤਰ ਗੁਆਮ ਪਹੁੰਚੇ।\ ਦੋਵਾਂ ਜਹਾਜ਼ਾਂ ਦਾ ਆਸਟ੍ਰੇਲੀਆ, ਭਾਰਤ, ਜਾਪਾਨ ਅਤੇ ਅਮਰੀਕਾ ਦੀਆਂ ਜਲ ਸੈਨਾਵਾਂ ਵਿਚਾਲੇ ਸਾਲਾਨਾ ਅਭਿਆਸ ਮਾਲਾਬਾਰ -21 ਵਿੱਚ ਹਿੱਸਾ ਲੈਣ ਦਾ ਪ੍ਰੋਗਰਾਮ ਹੈ। ਮਾਲਾਬਾਰ ਸਮੁਦਰੀ ਅਭਿਆਸਾਂ ਦੀ ਲੜੀ 1992 ਵਿੱਚ ਇੱਕ ਦੁਵੱਲੀ ਇਨ -ਯੂਐਸਐਨ ਅਭਿਆਸ ਦੇ ਰੂਪ ਵਿੱਚ ਅਰੰਭ ਹੋਈ ਅਤੇ ਪ੍ਰਸ਼ਾਂਤ ਅਤੇ ਹਿੰਦ ਮਹਾਸਾਗਰ ਖੇਤਰ ਵਿੱਚ ਚਾਰ ਪ੍ਰਮੁੱਖ ਜਲ ਸੈਨਾਵਾਂ ਨੂੰ ਸ਼ਾਮਲ ਕਰਨ ਲਈ ਸਾਲਾਂ ਵਿੱਚ ਇਸਦਾ ਕੱਦ ਵਧਿਆ ਹੈ। ਅਭਿਆਸ ਦੇ ਹਿੱਸੇ ਵਜੋਂ, ਵਾਈਸ ਐਡਮਿਰਲ ਏਬੀ ਸਿੰਘ, ਫਲੈਗ ਅਫਸਰ ਕਮਾਂਡਿੰਗ-ਇਨ-ਚੀਫ, ਪੂਰਬੀ ਜਲ ਸੈਨਾ ਕਮਾਂਡ ਰੀਅਰ ਐਡਮਿਰਲ ਲਿਓਨਾਰਡ ਸੀ. "ਬੁਚ" ਡੌਲਾਗਾ, ਕਮਾਂਡਰ ਸੀਟੀਐਫ -74 ਨਾਲ ਇੱਕ ਕਾਰਜ ਯੋਜਨਾ ਵਿਕਸਤ ਕਰਨ ਅਤੇ ਸਮੁਦਰੀ ਖੇਤਰ ਵਿੱਚ ਆਪਸੀ ਤਾਲਮੇਲ ਵਿਕਸਤ ਕਰਨ ਦੇ ਨਾਲ ਨਾਲ ਕਾਰਜਸ਼ੀਲ ਵਿਚਾਰ ਵਟਾਂਦਰੇ ਕਰਨਗੇ। ਸਮੁਦਰੀ ਖੇਤਰ ਵਿੱਚ ਫਲੈਗ ਅਫਸਰ ਕਮਾਂਡਿੰਗ ਈਸਟਰਨ ਫਲੀਟ, ਰੀਅਰ ਐਡਮਿਰਲ ਤਰੁਨ ਸੋਬਤੀ 26 ਅਗਸਤ 21 ਤੋਂ ਸ਼ੁਰੂ ਹੋਣ ਵਾਲੇ ਸਮੁਦਰੀ ਪੜਾਅ ਦੇ ਸੰਚਾਲਨ ਦੌਰਾਨ ਆਈਐਨਐਸ ਸ਼ਿਵਾਲਿਕ ਵਿੱਚ ਜਾਣਗੇ।
ਮਾਲਾਬਾਰ -21 ਅਭਿਆਸ ਯੂਐਸਐਨ, ਜੇਐਮਐਸਡੀਐਫ ਅਤੇ ਆਰਏਐਨ ਦੇ ਨਾਲ 26-29 ਅਗਸਤ 21 ਤੱਕ ਸਮੁਦਰ ਵਿੱਚ ਕੀਤਾ ਜਾਵੇਗਾ। ਇਹ ਅਭਿਆਸ ਇੱਕੋ ਜਿਹੀਆਂ ਮਾਨਸਿਕ ਜਲ ਸੈਨਾਵਾਂ ਨੂੰ ਅੰਤਰ-ਕਾਰਜਸ਼ੀਲਤਾ ਵਧਾਉਣ, ਸਰਬੋਤਮ ਅਭਿਆਸਾਂ ਤੋਂ ਲਾਭ ਪ੍ਰਾਪਤ ਕਰਨ ਅਤੇ ਸਮੁਦਰੀ ਸੁਰੱਖਿਆ ਪ੍ਰਕਿਰਿਆਵਾਂ ਦੀ ਸਾਂਝੀ ਸਮਝ ਵਿਕਸਤ ਕਰਨ ਦਾ ਮੌਕਾ ਪ੍ਰਦਾਨ ਕਰੇਗਾ। ਮਾਲਾਬਾਰ -21 ਭਾਗ ਲੈਣ ਵਾਲੀਆਂ ਜਲ ਸੈਨਾਵਾਂ ਦੇ ਵਿਨਾਸ਼ਕਾਂ, ਫਰੀਗੇਟਸ, ਕੋਰਵੇਟਸ, ਪਣਡੁੱਬੀਆਂ, ਹੈਲੀਕਾਪਟਰਾਂ ਅਤੇ ਲੰਬੀ ਰੇਂਜ ਦੇ ਸਮੁਦਰੀ ਜਹਾਜ਼ਾਂ ਦੇ ਵਿਚਕਾਰ ਕੀਤੇ ਗਏ ਉੱਚ-ਗਤੀ ਅਭਿਆਸਾਂ ਨੂੰ ਵੇਖਣਗੇ।ਅਭਿਆਸ ਦੌਰਾਨ ਗੁੰਝਲਦਾਰ ਸਤਹ, ਉਪ-ਸਤਹ ਅਤੇ ਹਵਾ ਸੰਚਾਲਨ ਦੌਰਾਨ ਲਾਈਵ ਹਥਿਆਰ ਫਾਇਰਿੰਗ ਡ੍ਰਿਲਾਂ, ਐਂਟੀ-ਸਰਫੇਸ, ਐਂਟੀ-ਏਅਰ ਅਤੇ ਐਂਟੀ-ਪਣਡੁੱਬੀ ਯੁੱਧ ਅਭਿਆਸ, ਸੰਯੁਕਤ ਅਭਿਆਸ ਅਤੇ ਤਕਨੀਕੀ ਅਭਿਆਸ ਕੀਤੇ ਜਾਣਗੇ। ਕੋਵਿਡ ਪਾਬੰਦੀਆਂ ਦੇ ਬਾਵਜੂਦ ਇਨ੍ਹਾਂ ਅਭਿਆਸਾਂ ਦਾ ਸੰਚਾਲਨ, ਭਾਗੀਦਾਰ ਜਲ ਸੈਨਾਵਾਂ ਅਤੇ ਸੁਰੱਖਿਅਤ ਸਮੁਦਰਾਂ ਪ੍ਰਤੀ ਵਚਨਬੱਧਤਾ ਦੇ ਵਿਚਕਾਰ ਵਧੀਆ ਤਾਲਮੇਲ ਦਾ ਸਬੂਤ ਹੈ।
ਹਿੱਸਾ ਲੈਣ ਵਾਲੇ ਭਾਰਤੀ ਸਮੁਦਰੀ ਜਹਾਜ਼ ਸ਼ਿਵਾਲਿਕ ਅਤੇ ਕਦਮੱਟ ਕ੍ਰਮਵਾਰ ਸਵਦੇਸ਼ੀ ਤੌਰ 'ਤੇ ਤਿਆਰ ਕੀਤੇ ਗਏ ਅਤੇ ਬਣਾਏ ਗਏ, ਬਹੁ-ਰੋਲ ਗਾਈਡਡ ਮਿਜ਼ਾਈਲ ਸਟੀਲਥ ਫ੍ਰਿਗੇਟ ਅਤੇ ਐਂਟੀ-ਸਬਮਰੀਨ ਕਾਰਵੇਟ ਸਮੁਦਰੀ ਜਹਾਜ਼ ਹਨ ਅਤੇ ਵਿਸ਼ਾਖਾਪਟਨਮ, ਪੂਰਬੀ ਜਲ ਸੈਨਾ ਕਮਾਂਡ ਵਿੱਚ ਸਥਿਤ ਭਾਰਤੀ ਜਲ ਸੈਨਾ ਦੇ ਪੂਰਬੀ ਬੇੜੇ ਦਾ ਹਿੱਸਾ ਹਨ। ਆਈਐਨਐਸ ਸ਼ਿਵਾਲਿਕ ਦੀ ਕਮਾਂਡ ਕੈਪਟਨ ਕਪਿਲ ਮਹਿਤਾ ਨੇ ਕੀਤੀ ਹੈ ਜਦੋਂ ਕਿ ਆਈਐਨਐਸ ਕਦਮੱਤ ਦੀ ਕਮਾਂਡਰ ਆਰਕੇ ਮਹਾਰਾਣਾ ਨੇ ਕੀਤੀ ਹੈ। ਦੋਵੇਂ ਜਹਾਜ਼ ਹਥਿਆਰਾਂ ਅਤੇ ਸੈਂਸਰਾਂ ਦੀ ਬਹੁਪੱਖੀ ਲੜੀ ਨਾਲ ਲੈਸ ਹਨ ਅਤੇ ਮਲਟੀ-ਰੋਲ ਵਾਲੇ ਹੈਲੀਕਾਪਟਰ ਨੂੰ ਲਿਜਾ ਸਕਦੇ ਹਨ ਅਤੇ ਭਾਰਤ ਦੀ ਜੰਗੀ ਜਹਾਜ਼ ਨਿਰਮਾਣ ਸਮਰੱਥਾਵਾਂ ਦੇ ਵਿਕਾਸ ਦਾ ਪ੍ਰਤਿਨਿਧ ਕਰਦੇ ਹਨ।
ਸਿੱਖਿਆ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਨੇ ਜੈਪੁਰ ਦੇ ਮਾਲਵੀਆ ਨੈਸ਼ਨਲ ਇੰਸਟੀਚਿਉਟ ਆਫ ਟੈਕਨਾਲੋਜੀ ਵਿਖੇ ਵਿਵੇਕਾਨੰਦ ਲੈਕਚਰ ਥੀਏਟਰ ਕੰਪਲੈਕਸ ਦਾ ਵਰਚੁਅਲ ਉਦਘਾਟਨ ਕੀਤਾ
ਵਿਵੇਕਾਨੰਦ ਲੈਕਚਰ ਥੀਏਟਰ ਕੰਪਲੈਕਸ ਸਮੁੱਚੇ ਏਸ਼ੀਆ ਵਿੱਚ ਸਭ ਤੋਂ ਵੱਡੇ ਲੈਕਚਰ ਥੀਏਟਰ ਕੰਪਲੈਕਸਾਂ ਵਿਚੋਂ ਇਕ ਹੈ ਜੋ ਆਪਣੇ 48 ਕਲਾਸ ਰੂਮਾਂ ਰਾਹੀ ਇਕ ਸਮੇਂ ' ਤੇ 6792 ਵਿਦਿਆਰਥੀਆਂ ਨੂੰ ਪੜ੍ਹਾਉਣ ਦੀ ਸਮਰੱਥਾ ਰਖਦਾ ਹੈ- ਕੇਂਦਰੀ ਸਿੱਖਿਆ ਮੰਤਰੀ
ਕੇਂਦਰੀ ਸਿੱਖਿਆ ਮੰਤਰੀ ਸ੍ਰੀ ਰਮੇਸ਼ ਪੋਖਰਿਯਾਲ ‘ਨਿਸ਼ੰਕ’ ਨੇ ਅੱਜ ਵਿਵੇਕਾਨੰਦ ਲੈਕਚਰ ਥੀਏਟਰ ਕੰਪਲੈਕਸ ਦਾ ਉਦਘਾਟਨ ਆਨ-ਲਾਈਨ ਢੰਗ ਰਾਹੀਂ ਕੀਤਾ ਜੋ ਮਾਲਵੀਆ ਨੈਸ਼ਨਲ ਇੰਸਟੀਚਿਉਟ ਆਫ਼ ਟੈਕਨਾਲੋਜੀ ਜੈਪੁਰ ਦੇ ਕੈਂਪਸ ਵਿੱਚ ਬਣਾਇਆ ਗਿਆ ਹੈ । ਸਮਾਰੋਹ ਦੌਰਾਨ ਸ਼੍ਰੀ ਆਰ.ਕੇ. ਤਿਆਗੀ, ਚੇਅਰਮੈਨ ਐਮ ਐਨ ਆਈ ਟੀ ਜੈਪੁਰ, ਪ੍ਰੋ: ਉਦੈਕੁਮਾਰ ਆਰ. ਯਾਰਾਗੱਤੀ, ਡਾਇਰੈਕਟਰ ਐਮ ਐਨ ਆਈ ਟੀ ਜੈਪੁਰ, ਡੀਨਜ਼, ਹੈਡ ਫਕਿਲਟੀ ਅਤੇ ਸਟਾਫ ਮੈਂਬਰ ਮੌਜੂਦ ਸਨ ।
ਇਸ ਮੌਕੇ ਬੋਲਦਿਆਂ ਸ੍ਰੀ ਪੋਖਰਿਯਾਲ ਨੇ ਦੱਸਿਆ ਕਿ ਐਮ ਐਨ ਆਈ ਟੀ ਕੈਂਪਸ ਵਿਖੇ ਵਿਵੇਕਾਨੰਦ ਲੈਕਚਰ ਥੀਏਟਰ ਕੰਪਲੈਕਸ ਇਕੱਲੇ ਭਾਰਤ ਵਿਚ ਹੀ ਨਹੀਂ, ਬਲਕਿ ਪੂਰੇ ਏਸ਼ੀਆ ਵਿਚ ਇਕ ਵਿਸ਼ਾਲ ਲੈਕਚਰ ਥੀਏਟਰ ਕੰਪਲੈਕਸਾਂ ਵਿਚੋਂ ਇਕ ਹੈ, ਜੋ ਇਕ ਵਾਰ ਵਿੱਚ 48 ਕਲਾਸਾਂ ਰਾਹੀਂ 9672 ਵਿਦਿਆਰਥੀਆਂ ਨੂੰ ਪੜ੍ਹਾਉਣ ਦੀ ਸਮਰੱਥਾ ਰੱਖਦਾ ਹੈ । ਵਿਲੱਖਣ ਢੰਗ ਨਾਲ ਤਿਆਰ ਕੀਤੀ ਗਈ ਇਸ ਇਮਾਰਤ ਦਾ ਕੁੱਲ ਕਾਰਪੇਟ ਖੇਤਰ ਲਗਭਗ 3 ਲੱਖ 66 ਹਜ਼ਾਰ ਵਰਗ ਫੁੱਟ ਹੈ ਅਤੇ ਜੈਪੁਰ ਦੇ ਰਵਾਇਤੀ ਢਾਂਚੇ ਦਾ ਮਿਸ਼ਰਣ ਪ੍ਰਦਰਸ਼ਿਤ ਕਰਦਾ ਹੈ । ਇਸ ਦੇ ਵਿਹੜੇ ਵਿੱਚ ਰੇਤਲੇ ਪੱਥਰ, ਜਾਲੀ, ਅੰਦਰੂਨੀ ਖੁੱਲ੍ਹੇ ਗਲਿਆਰੇ, ਥਰਮਲ ਪੁੰਜ, ਕੁਦਰਤੀ ਧਰਤੀ ਦੀ ਵਰਤੋਂ ਕੀਤੀ ਗਈ ਹੈ । ਉਨ੍ਹਾਂ ਨੇ ਕਿਹਾ ਕਿ ਡਿਜ਼ਾਇਨਿੰਗ ਅਤੇ ਪੁਲਾੜ ਯੋਜਨਾਬੰਦੀ ਅਤੇ ਹੋਰ ਬਹੁਤ ਸਾਰੀਆਂ ਵਿਸ਼ੇਸ਼ਤਾਵਾਂ ਦੇ ਰੂਪਾਂਤਰਣ ਨਾਲ ਇਨ੍ਹਾਂ ਦੀਆਂ ਰਵਾਇਤੀ ਵਿਸ਼ੇਸ਼ਤਾਵਾਂ ਨੂੰ ਕੁਝ ਆਧੁਨਿਕ ਸਮੱਗਰੀ ਅਤੇ ਅਭਿਆਸਾਂ ਦੀ ਵਰਤੋਂ ਨਾਲ ਪ੍ਰਭਾਵਸ਼ਾਲੀ ਢੰਗ ਨਾਲ ਜੋੜਿਆ ਗਿਆ ਹੈ ਜਿਵੇਂ ਕਿ ਏਅਰੇਟਡ ਫਲਾਈ ਐਸ਼ ਮਿਕਸਡ ਸੀਮਿੰਟ ਬਲਾਕਸ, ਕੰਧਾਂ ਅਤੇ ਛੱਤ ਵਿਚ ਇਨਸੂਲੇਸ਼ਨ, ਗਰਮੀ ਅਤੇ ਸ਼ੋਰ ਇਨਸੂਲੇਸ਼ਨ ਲਈ ਡਬਲ ਗਲੇਜ਼ ਵਿੰਡੋਜ਼ ਆਦਿ ਦੀ ਵਰਤੋਂ ਕੀਤੀ ਗਈ ਹੈ ।
ਮੰਤਰੀ ਨੇ ਕਿਹਾ ਕਿ ਵਿਦਿਆਰਥੀਆਂ ਦੀ ਸਿੱਖਿਆ 'ਤੇ ਮੌਜੂਦਾ ਕੋਵਿਡ-19 ਮਹਾਮਾਰੀ ਦੇ ਪ੍ਰਭਾਵ ਨੂੰ ਘੱਟ ਕਰਨ ਲਈ, ਈ-ਪਲੇਟਫਾਰਮਾਂ ਰਾਹੀਂ ਡਿਸਟੈਂਟ ਐਜੁਕੇਸ਼ਨ ਅਤੇ ਆਨ-ਲਾਈਨ ਸਿਖਲਾਈ ਸਮੇਂ ਦੀ ਲੋੜ ਬਣ ਗਈ ਹੈ। ਉਨ੍ਹਾਂ ਕਿਹਾ ਕਿ ਇਸ ਉਤਸੁਕਤਾ ਦੇ ਮੱਦੇਨਜ਼ਰ, ਵਿਵੇਕਾਨੰਦ ਲੈਕਚਰ ਥੀਏਟਰ ਕੰਪਲੈਕਸ ਦੇ ਸਾਰੇ 48 ਕਲਾਸਰੂਮ ਵੀ ਈ-ਕਲਾਸਰੂਮ ਬਣਨ ਜਾ ਰਹੇ ਹਨ ਤਾਂ ਜੋ ਅਣਗਿਣਤ ਵਿਦਿਆਰਥੀਆਂ ਨੂੰ ਕਲਾਸਰੂਮਾਂ ਵਿੱਚ ਸ਼ਾਮਲ ਕੀਤਾ ਜਾ ਸਕੇ ਅਤੇ ਵਿਦਿਆਰਥੀਆਂ ਨੂੰ ਕੋਰਸਾਂ ਦਾ ਆਨ ਲਾਈਨ ਅਧਿਐਨ ਕਰਨ ਯੋਗ ਬਣਾਇਆ ਜਾ ਸਕੇ।
ਮੰਤਰੀ ਨੇ ਉਮੀਦ ਜਤਾਈ ਕਿ ਇਸ ਤਰਾਂ ਦੀਆਂ ਬੁਨਿਆਦੀ ਢਾਂਚਾ ਸਹੂਲਤਾਂ ਨਵੀਂ ਸਿੱਖਿਆ ਨੀਤੀ ਪ੍ਰਭਾਵਸ਼ਾਲੀ ਢੰਗ ਨਾਲ ਲਾਗੂ ਕਰਨ ਵਿਚ ਮਦਦਗਾਰ ਸਾਬਤ ਹੋਣਗੀਆਂ ਅਤੇ ਦੇਸ਼ ਦੀ ਸਿੱਖਿਆ ਪ੍ਰਣਾਲੀ ਨੂੰ ਬਦਲਣ ਦੇ ਯੋਗ ਹੋਣਗੀਆਂ । ਮੰਤਰੀ ਨੇ ਪੂਰੀ ਟੀਮ ਨੂੰ ਵਧਾਈ ਦਿੱਤੀ ਜੋ ਇਸ ਪ੍ਰੋਜੈਕਟ ਨੂੰ ਡਿਜਾਈਨ ਕਰਨ ਅਤੇ ਉਸਾਰੀ ਦੇ ਕਾਰਜਾਂ ਵਿੱਚ ਸ਼ਾਮਲ ਸਨ। ਇਹ ਪ੍ਰੋਜੈਕਟ ਲਗਭਗ 85 ਕਰੋੜ ਰੁਪਏ ਦੀ ਲਾਗਤ ਨਾਲ ਚਾਰ ਸਾਲਾਂ ਤੋਂ ਥੋੜੇ ਸਮੇਂ ਵਿਚ ਮੁਕੰਮਲ ਹੋਈਆਂ ਹੈ ।
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਿਹ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਕੋਵਿਡ-19 ਖਿਲਾਫ ਕੋਰੋਨਾ ਟੀਕਾਕਰਣ ਅਭਿਆਨ ਦੀ ਸ਼ੁਰੂਆਤ ’ਤੇ ਸਾਰੇ ਵਿਗਿਆਨੀਆਂ ਨੂੰ ਦਿੱਤੀ ਵਧਾਈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ’ਚ ਕੋਰੋਨਾ ਦੇ ਵਿਰੁੱਧ ਲੜਾਈ ਵਿੱਚ ਭਾਰਤ ਨੇ ਇੱਕ
ਅਹਿਮ ਚਰਣ ਪਾਰ ਕੀਤਾ
ਸੰਸਾਰ ਦਾ ਸਭ ਤੋਂ ਵੱਡਾ ਟੀਕਾਕਰਣ ਅਭਿਆਨ ਭਾਰਤ ਦੇ ਵਿਗਿਆਨੀਆਂ ਦੀ ਬੇਹੱਦ ਸਮਰੱਥਾ
ਅਤੇ ਸਾਡੀ ਅਗਵਾਈ ਦੀ ਸ਼ਕਤੀ ਨੂੰ ਦਰਸਾਉਂਦਾ ਹੈ
ਮੋਦੀ ਜੀ ਦੀ ਅਗਵਾਈ ਵਾਲਾ ਇਹ ‘ਨਵਾਂ ਭਾਰਤ’ ਆਫਤਾਂ ਦੇ ਮੌਕੇ ’ਤੇ ਚੁਨੌਤੀਆਂ ਨੂੰ
ਉਪਲੱਬਧੀਆਂ ਵਿੱਚ ਬਦਲਣ ਵਾਲਾ ਭਾਰਤ ਹੈ, ਇਹ ਮੇਡ ਇਨ ਇੰਡਿਆ ਵੈਕਸੀਨ ਇਸ ਆਤਮਨਿਰਭਰ
ਭਾਰਤ ਦੇ ਸੰਕਲਪ ਦਾ ਸੂਚਕ ਹੈ
ਭਾਰਤ ਉਨ੍ਹਾਂ ਚੁਨਿੰਦਾ ਦੇਸ਼ਾਂ ’ਚੋ ਇੱਕ ਹੈ ਜਿਨ੍ਹਾਂ ਨੇ ਮਨੁੱਖਤਾ ਦੇ ਵਿਰੁੱਧ ਆਏ
ਸਭ ਤੋਂ ਵੱਡੇ ਸੰਕਟ ਨੂੰ ਖ਼ਤਮ ਕਰਨ ਦੀ ਦਿਸ਼ਾ ਵਿੱਚ ਜਿੱਤ ਪ੍ਰਾਪਤ ਕੀਤੀ
ਇਸ ਉਪਲੱਬਧੀ ਦਾ ਹਰ ਭਾਰਤੀ ਨੂੰ ਮਾਣ ਹੈ ਅਤੇ ਇਹ ਵਿਸ਼ਵ ਦੇ ਨਕਸ਼ੇ ’ਤੇ ਇੱਕ ਨਵੇਂ
ਆਤਮਨਿਰਭਰ ਭਾਰਤ ਦੀ ਸ਼ੁਰੂਆਤ ਹੈ
ਇਸ ਇਤਿਹਾਸਿਕ ਦਿਨ ’ਤੇ ਮੈਂ ਸਾਡੇ ਸਾਰੇ ਕੋਰੋਨਾ ਯੋਧਾਵਾਂ ਨੂੰ ਕੋਟਿ-ਕੋਟਿ ਪ੍ਰਣਾਮ ਕਰਦਾ ਹਾਂ
ਕੇਂਦਰੀ ਗਿ੍ਹ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਕੋਰੋਨਾ ਟੀਕਾਕਰਣ ਅਭਿਆਨ ਦੀ
ਸ਼ੁਰੂਆਤ ’ਤੇ ਸਾਰੇ ਵਿਗਿਆਨੀਆਂ ਨੂੰ ਵਧਾਈ ਦਿੰਦੇ ਹੋਏ ਕਿਹਾ ਕਿ ਦੇਸ਼ ਅੱਜ ਇੱਕ
ਇਤਿਹਾਸਿਕ ਪਲ ਦਾ ਗਵਾਹ ਬਣਨ ਜਾ ਰਿਹਾ ਹੈ। ਸ਼੍ਰੀ ਸ਼ਾਹ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ
ਮੋਦੀ ਦੀ ਅਗਵਾਈ ’ਚ ਕੋਰੋਨਾ ਦੇ ਵਿਰੁੱਧ ਲੜਾਈ ’ਚ ਭਾਰਤ ਨੇ ਇੱਕ ਅਹਿਮ ਪੜਾਅ ਪਾਰ
ਕੀਤਾ ਹੈ ਅਤੇ ਸੰਸਾਰ ਦਾ ਸਭ ਤੋਂ ਵੱਡਾ ਟੀਕਾਕਰਣ ਅਭਿਆਨ ਭਾਰਤ ਦੇ ਵਿਗਿਆਨੀਆਂ ਦੀ
ਬੇਹੱਦ ਸਮਰੱਥਾ ਅਤੇ ਸਾਡੀ ਅਗਵਾਈ ਦੀ ਸ਼ਕਤੀ ਨੂੰ ਦਰਸਾਉਂਦਾ ਹੈ।
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਕਿ ਭਾਰਤ ਉਨ੍ਹਾਂ ਚੁਨਿੰਦਾ ਦੇਸ਼ਾਂ ਵਿਚੋਂ ਇੱਕ ਹੈ
ਜਿਨ੍ਹਾਂ ਨੇ ਮਨੁੱਖਤਾ ਦੇ ਵਿਰੁੱਧ ਆਏ ਸਭ ਤੋਂ ਵੱਡੇ ਸੰਕਟ ਨੂੰ ਖ਼ਤਮ ਕਰਣ ਦੀ ਦਿਸ਼ਾ
ਵਿੱਚ ਜਿੱਤ ਪ੍ਰਾਪਤ ਕੀਤੀ ਹੈ । ਸ਼੍ਰੀ ਸ਼ਾਹ ਦਾ ਕਹਿਣਾ ਸੀ ਕਿ ਇਸ ਅਨੋਖੀ ਉਪਲੱਬਧੀ
ਤੋਂ ਹਰ ਭਾਰਤੀ ਨੂੰ ਮਾਣ ਹੈ ਅਤੇ ਇਹ ਸੰਸਾਰ ਦੇ ਨਕਸ਼ੇ ਤੇ ਇੱਕ ਨਵੇਂ ਆਤਮਨਿਰਭਰ
ਭਾਰਤ ਦੀ ਸ਼ੁਰੂਆਤ ਹੈ ।
ਕੇਂਦਰੀ ਗਿ੍ਹ ਮੰਤਰੀ ਨੇ ਕਿਹਾ ਕਿ ਮੋਦੀ ਜੀ ਦੀ ਅਗਵਾਈ ਵਾਲਾ ਇਹ ‘ਨਵਾਂ ਭਾਰਤ’
ਆਫਤਾਂ ਦੇ ਮੌਕੇ ਤੇ ਚੁਨੌਤੀਆਂ ਨੂੰ ਉਪਲੱਬਧੀਆਂ ’ਚ ਬਦਲਣ ਵਾਲਾ ਭਾਰਤ ਹੈ। ਸ਼੍ਰੀ
ਅਮਿਤ ਸ਼ਾਹ ਨੇ ਇਸ ਇਤਿਹਾਸਿਕ ਦਿਨ ’ਤੇ ਸਾਰੇ ਕੋਰੋਨਾ ਯੋਧਾਵਾਂ ਨੂੰ ਕੋਟਿ-ਕੋਟਿ ਨਮਨ
ਕਰਦੇ ਹੋਏ ਇਹ ਵੀ ਕਿਹਾ ਕਿ ਇਹ ਮੇਡ ਇਨ ਇੰਡਿਆ ਵੈਕਸੀਨ ਆਤਮਨਿਰਭਰ ਭਾਰਤ ਦੇ ਸੰਕਲਪ
ਦੀ ਸੂਚਕ ਹੈ ।
<
ਐਨਡਬਲਯੂ/ ਪੀਕੇ /ਡੀਡੀਡੀ/ ਏਡੀ
(
ਸਿੱਖਿਆ ਮੰਤਰਾਲਾ
ਸਿਰਫ਼ 3 ਦਿਨਾਂ ਵਿੱਚ ‘ਭਾਰਤ ਪੜ੍ਹੇ ਔਨਲਾਈਨ’ ਮੁਹਿੰਮ ਲਈ 3700 ਤੋਂ ਵੱਧ ਸੁਝਾਅ ਪ੍ਰਾਪਤ ਹੋਏ
ਕੇਂਦਰੀ ਮਾਨਵ ਸੰਸਾਧਨ ਵਿਕਾਸ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ ‘ਨਿਸ਼ੰਕ’ ਨੇ 10 ਅਪ੍ਰੈਲ 2020 ਨੂੰ ਇੱਕ ਹਫ਼ਤੇ ਤੱਕ ਚਲਣ ਵਾਲੀ ‘ਭਾਰਤ ਪੜ੍ਹੇ ਔਨਲਾਈਨ’ ਮੁਹਿੰਮ ਦੀ ਸ਼ੁਰੂਆਤ ਕੀਤੀ, ਭਾਰਤ ਦੇ ਔਨਲਾਈਨ ਸਿੱਖਿਆ ਈਕੋਸਿਸਟਮ ਨੂੰ ਬਿਹਤਰ ਬਣਾਉਣ ਲਈ ਲੋਕਾਂ ਤੋਂ ਸੁਝਾਅ ਮੰਗੇ
ਵਿਚਾਰ ਟਵਿੱਟਰ ’ਤੇ #BharatPadheOnline ਦੀ ਵਰਤੋਂ ਕਰਕੇ ਅਤੇ @HRDMinistry ਤੇ @DrRPNishank ਨੂੰ ਸੂਚਿਤ ਕਰਕੇ ਅਤੇ bharatpadheonline.mhrd@gmail.com ’ਤੇ 16 ਅਪ੍ਰੈਲ 2020 ਤੱਕ ਸਾਂਝੇ ਕੀਤੇ ਜਾ ਸਕਦੇ ਹਨ
ਕੇਂਦਰੀ ਮਾਨਵ ਸੰਸਾਧਨ ਵਿਕਾਸ ਮੰਤਰੀ, ਸ਼੍ਰੀ ਰਮੇਸ਼ ਪੋਖਰਿਯਾਲ ‘ਨਿਸ਼ੰਕ’ ਨੇ 10 ਅਪ੍ਰੈਲ 2020 ਨੂੰ ਨੂੰ ਨਵੀਂ ਦਿੱਲੀ ਵਿਖੇ ਭਾਰਤ ਦੇ ਔਨਲਾਈਨ ਸਿੱਖਿਆ ਈਕੋਸਿਸਟਮ ਦੇ ਸੁਧਾਰ ਲਈ ਵਿਚਾਰਾਂ ਦੀ ਕ੍ਰਾਊਡ ਸੋਰਸਿੰਗ ਲਈ ਇੱਕ ਹਫ਼ਤੇ ਦੀ ਲੰਬੀ ‘ਭਾਰਤ ਪੜ੍ਹੇ ਔਨਲਾਈਨ’ ਮੁਹਿੰਮ ਦੀ ਸ਼ੁਰੂਆਤ ਕੀਤੀ ਸੀ। ਇਹ ਮੁਹਿੰਮ ਸੋਸ਼ਲ ਮੀਡੀਆ ਉਪਭੋਗਤਾਵਾਂ ਵਿੱਚ ਪ੍ਰਚਲਤ ਹੋ ਰਹੀ ਹੈ ਅਤੇ ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਨੂੰ ‘ਭਾਰਤ ਪੜ੍ਹੇ ਔਨਲਾਈਨ’ ਮੁਹਿੰਮ ਲਈ ਸਿਰਫ਼ 3 ਦਿਨਾਂ ਵਿੱਚ ਹੀ ਟਵਿੱਟਰ ਅਤੇ ਈ-ਮੇਲ ਦੇ ਰਾਹੀਂ 3700 ਤੋਂ ਵੱਧ ਸੁਝਾਅ ਪ੍ਰਾਪਤ ਹੋਏ ਹਨ। ਲੋਕ ਇਸ ਉੱਦਮ ਦੀ ਸ਼ਲਾਘਾ ਕਰ ਰਹੇ ਹਨ ਅਤੇ ਔਨਲਾਈਨ ਸਿੱਖਿਆ ਨੂੰ ਉਤਸ਼ਾਹਿਤ ਕਰਨ ਲਈ ਮੰਤਰਾਲੇ ਦਾ ਧੰਨਵਾਦ ਵੀ ਕਰ ਰਹੇ ਹਨ। ਮੁਹਿੰਮ ਦੇ ਵਿਸ਼ੇ ਬਾਰੇ ਸੋਸ਼ਲ ਮੀਡੀਆ ’ਤੇ ਲੋਕਾਂ ਦੀ ਰੁਚੀ ਵਧਦੀ ਜਾ ਰਹੀ ਹੈ ਅਤੇ ਅੱਜ ਇਹ ਟਵਿੱਟਰ ’ਤੇ ਅੱਜ ਟੌਪ 10 ਵਿੱਚ ਟ੍ਰੈਂਡ ਕਰ ਰਿਹਾ ਹੈ।
ਇੱਕ ਹਫ਼ਤੇ ਤੱਕ ਚਲਣ ਵਾਲੀ ‘ਭਾਰਤ ਪੜ੍ਹੇ ਔਨਲਾਈਨ’ ਮੁਹਿੰਮ ਤਹਿਤ ਭਾਰਤ ਵਿੱਚ ਔਨਲਾਈਨ ਸਿੱਖਿਆ ਈਕੋਸਿਸਟਮ ਨੂੰ ਬਿਹਤਰ ਬਣਾਉਣ ਲਈ ਲੋਕਾਂ ਤੋਂ ਸੁਝਾਅ ਮੰਗੇ ਗਏ ਹਨ। ਇਸ ਮੁਹਿੰਮ ਦਾ ਉਦੇਸ਼ ਭਾਰਤ ਦੇ ਬਿਹਤਰੀਨ ਪ੍ਰਤਿਭਾਸ਼ਾਲੀ ਲੋਕਾਂ ਤੋਂ ਮੰਤਰਾਲੇ ਵਿੱਚ ਸਿੱਧੇ ਤੌਰ ’ਤੇ ਸੁਝਾਅ / ਹੱਲ ਮੰਗੇ ਹਨ, ਤਾਕਿ ਉਪਲਬਧ ਡਿਜੀਟਲ ਐਜੂਕੇਸ਼ਨ ਪਲੈਟਫਾਰਮਾਂ ਨੂੰ ਹੁਲਾਰਾ ਦੇਣ ਦੇ ਨਾਲ ਹੀ ਔਨਲਾਈਨ ਸਿੱਖਿਆ ਵਿੱਚ ਆਉਂਦੀਆਂ ਰੁਕਾਵਟਾਂ ਨੂੰ ਦੂਰ ਕੀਤਾ ਜਾ ਸਕੇ। ਵਿਚਾਰ 16 ਅਪ੍ਰੈਲ 2020 ਤੱਕ bharatpadheonline.mhrd[at]gmail[dot]com ਅਤੇ ਟਵਿੱਟਰ ’ਤੇ #BharatPadheOnline ’ਤੇ ਸਾਂਝੇ ਕੀਤੇ ਜਾ ਸਕਦੇ ਹਨ। ਟਵਿੱਟਰ ਦੀ ਵਰਤੋਂ ਕਰਦੇ ਸਮੇਂ @HRDMinistry ਅਤੇ @DRRPNishank ਨੂੰ ਟੈਗ ਕਰਨਾ ਚਾਹੀਦਾ ਹੈ ਤਾਕਿ ਵਿਚਾਰ ਮੰਤਰਾਲੇ ਨੂੰ ਸਿੱਧੇ ਪ੍ਰਾਪਤ ਹੋ ਸਕਣ।
ਰੇਲ ਮੰਤਰਾਲਾ
ਭਾਰਤੀ ਰੇਲ ਨੇ ਜੁਲਾਈ 2022 ਵਿੱਚ 122.14 ਮੀਟ੍ਰਿਕ ਟਨ ਮਾਲ-ਢੁਆਈ ਕਰਕੇ ਜੁਲਾਈ ਮਹੀਨੇ ਦਾ ਹੁਣ ਤੱਕ ਦਾ ਸਰਵਸ਼੍ਰੇਸ਼ਠ ਰਿਕਾਰਡ ਬਣਾਇਆ
ਜੁਲਾਈ ਮਹੀਨੇ ਵਿੱਚ ਵਧੇਰੇ ਕ੍ਰਮਵਾਰ ਮਾਲ-ਢੁਆਈ 9.3 ਮੀਟ੍ਰਿਕ ਟਨ ਰਿਹਾ, ਯਾਨੀ 2021 ਵਿੱਚ ਅਰਜਿਤ ਜੁਲਾਈ ਦੇ ਸਰਵਸ਼੍ਰੇਸ਼ਠ ਅੰਕੜਿਆਂ ਦੀ ਤੁਲਨਾ ਵਿੱਚ 8.25% ਅਧਿਕ
ਇਸ ਦੇ ਨਾਲ ਹੀ ਭਾਰਤੀ ਰੇਲ ਨੇ ਮਾਸਿਕ ਮਾਲ-ਢੁਆਈ ਵਿੱਚ ਲਗਾਤਾਰ 23 ਮਹੀਨੇ ਹੁਣ ਤੱਕ ਦਾ ਸਰਵਸ਼੍ਰੇਸ਼ਠ ਪ੍ਰਦਰਸ਼ਨ ਕੀਤਾ
ਭਾਰਤੀ ਰੇਲ ਨੇ ਜੁਲਾਈ 2022 ਵਿੱਚ 122.14 ਮੀਟ੍ਰਿਕ ਟਨ ਮਾਲ-ਢੁਆਈ ਕਰਕੇ ਜੁਲਾਈ ਮਹੀਨੇ ਵਿੱਚ ਕੀਤੇ ਜਾਣ ਵਾਲੇ ਕੰਮਕਾਜ ਵਿੱਚ ਹੁਣ ਤੱਕ ਦਾ ਸਰਵਸ਼੍ਰੇਸ਼ਠ ਰਿਕਾਰਡ ਕਾਇਮ ਕੀਤਾ ਹੈ। ਜੁਲਾਈ ਮਹੀਨੇ ਵਿੱਚ ਕ੍ਰਮਾਗਤ ਮਾਲ-ਢੁਆਈ 9.3 ਮੀਟ੍ਰਿਕ ਟਨ ਰਿਹਾ ਯਾਨੀ 2021 ਵਿੱਚ ਅਰਜਿਤ ਜੁਲਾਈ ਦੇ ਸਰਵਸ਼੍ਰੇਸ਼ਠ ਅੰਕੜਿਆਂ ਦੀ ਤੁਲਨਾ ਵਿੱਚ 8.25 % ਅਧਿਕ ਹੈ। ਇਸ ਦੇ ਨਾਲ ਹੀ ਭਾਰਤੀ ਰੇਲ ਨੇ ਮਾਸਿਕ ਮਾਲ-ਢੁਆਈ ਵਿੱਚ ਲਗਾਤਾਰ 23 ਮਹੀਨੇ ਦੇ ਹੁਣ ਤੱਕ ਦਾ ਸਰਵਸ਼੍ਰੇਸ਼ਠ ਪ੍ਰਦਰਸ਼ਨ ਕੀਤਾ।
ਭਾਰਤੀ ਰੇਲ ਨੇ ਕੋਲ਼ੇ ਦੀ 11.45 ਮੀਟ੍ਰਿਕ ਟਨ ਦਾ ਵਧੇਰੇ ਕ੍ਰਮਵਾਰ ਲੋਡ ਕੀਤਾ। ਇਸ ਦੇ ਬਾਅਦ 1.22 ਮੀਟ੍ਰਿਕ ਟਨ ਹੋਰ ਮਾਲ, 0.56 ਮੀਟ੍ਰਿਕ ਟਨ ਸੀਮਿੰਟ ਅਤੇ ਬਜ਼ਰੀ ਅਤੇ ਕੰਟੇਨਰ ਅਤੇ ਪੀਓਐੱਲ ਦੀ 0.47 ਮੀਟ੍ਰਿਕ ਟਨ ਮਾਲ-ਢੁਆਈ ਕੀਤਾ।
ਮੋਟਰ-ਵਾਹਨ ਦੀ ਲੋਡਿੰਗ ਵਿੱਚ ਵਾਧਾ ਦਰਜ ਕੀਤਾ ਗਿਆ। ਵਿੱਤੀ ਸਾਲ 2022-23 ਵਿੱਚ ਮਾਲ-ਵਪਾਰ ਦਾ ਇਹ ਇੱਕ ਹੋਰ ਉਦਾਹਰਣ ਹੈ। ਵਿੱਤੀ ਸਾਲ 2022-23 ਵਿੱਚ 1698 ਰੇਕਾਂ ਵਿੱਚ ਮਾਲ ਲੋਡ ਕੀਤਾ ਗਿਆ ਜਦਕਿ ਪਿਛਲੇ ਸਾਲ ਇਸੇ ਮਿਆਦ ਵਿੱਚ 994 ਰੇਕਾਂ ਤੇ ਮਾਲ ਲੋਡ ਕੀਤਾ ਗਿਆ ਸੀ। ਇਸ ਤਰ੍ਹਾਂ ਇੱਥੇ 71 ਵਿੱਚ 994 ਰੇਕਾਂ ਤੇ ਮਾਲ ਲੋਡ ਕੀਤਾ ਗਿਆ ਸੀ। ਇਸ ਤਰ੍ਹਾਂ ਇੱਥੇ 71% ਦਾ ਵਾਧਾ ਦਰਜ ਕੀਤਾ ਗਿਆ।
ਇੱਕ ਅਪ੍ਰੈਲ, 2022 ਤੋਂ 31 ਜੁਲਾਈ, 2022 ਤੱਕ ਸਮੁੱਚੇ ਤੌਰ ਤੇ ਮਾਲ-ਲੋਡਿੰਗ 501.53 ਮੀਟ੍ਰਿਕ ਟਨ ਹੋਈ, ਜਦਕਿ 2021-22 ਵਿੱਚ 452.13 ਮੀਟ੍ਰਿਕ ਟਨ ਮਾਲ ਲੋਡਿੰਗ ਹੋਈ ਸੀ, ਯਾਨੀ ਇਸ ਤਰ੍ਹਾਂ 10.92% ਦਾ ਵਾਧਾ ਦਰਜ ਕੀਤਾ ਗਿਆ।
ਸ਼ੁੱਧ ਟਨ ਕਿਲੋਮੀਟਰ  ਦੇ ਹਿਸਾਬ ਨਾਲ ਦੇਖਿਆ ਜਾਵੇਂ, ਤਾਂ ਇਸ ਮਦ ਵਿੱਚ ਜੁਲਾਈ 2021 ਵਿੱਚ 63.3 ਅਰਬ ਦੀ ਤੁਲਨਾ ਵਿੱਚ ਜੁਲਾਈ 2022 ਵਿੱਚ ਇਹ 75 ਅਰਬ ਰਿਹਾ, ਯਾਨੀ ਇਸ ਵਿੱਚ ਵੀ 19.36% ਦਾ ਵਾਧਾ ਦਰਜ ਕੀਤਾ ਗਿਆ।
ਬਿਜਲੀ ਘਰਾਂ ਤੱਕ ਕੋਲ਼ੇ ਦੀ ਸਪਲਾਈ ਨੂੰ ਵਧਾਉਣ ਲਈ ਰੇਲਵੇ ਲਗਾਤਾਰ ਯਤਨ ਕਰ ਰਿਹਾ ਹੈ। ਇਸ ਦੇ ਲਈ ਉਹ ਬਿਜਲੀ ਅਤੇ ਕੋਲ਼ਾ ਮੰਤਰਾਲੇ ਦੇ ਨਾਲ ਕੰਮ ਕਰ ਰਿਹਾ ਹੈ। ਇਹ ਜੁਲਾਈ ਮਹੀਨੇ ਵਿੱਚ ਮਾਲ-ਢੁਆਈ ਪ੍ਰਦਰਸ਼ਨ ਵਿੱਚ ਪ੍ਰਮੁੱਖ ਵਿਸ਼ੇਸ਼ਤਾ ਰਹੀ । ਬਿਜਲੀ ਘਰਾਂ ਤੱਕ ਕੋਲ਼ੇ ਦੀ ਢੁਆਈ  ਜੁਲਾਈ ਵਿੱਚ 13.2 ਮੀਟ੍ਰਿਕ ਟਨ ਵਧੀ, ਜਦਕਿ ਪਿਛਲੇ ਸਾਲ ਬਿਜਲੀ ਘਰਾਂ ਤੱਕ 34.74 ਮੀਟ੍ਰਿਕ ਟਨ ਕੋਲ਼ਾ ਪਹੁੰਚਾਇਆ ਗਿਆ ਸੀ।
ਇਸ ਤਰ੍ਹਾਂ ਇਸ ਵਿੱਚ 38% ਦਾ ਵਾਧਾ ਦਰਜ ਕੀਤਾ ਗਿਆ। ਸਮੁੱਚੇ ਤੌਰ ਤੇ ਦੇਖੋ ਤਾਂ ਪਿਛਲੇ ਸਾਲ ਦੀ ਸਮਾਨ ਮਿਆਦ ਦੀ ਤੁਲਨਾ ਵਿੱਚ ਇਸ ਸਾਲ ਦੇ ਸ਼ੁਰੂਆਤੀ ਚਾਰ ਮਹੀਨੇ ਵਿੱਚ ਰੇਲਵੇ ਨੇ ਬਿਜਲੀ ਘਰਾਂ ਤੱਕ 47.95 ਮੀਟ੍ਰਿਕ ਟਨ ਤੋਂ ਅਧਿਕ ਦੀ ਅਤਿਰਿਕਤ ਢੁਆਈ ਕੀਤੀ। ਇਸ ਤਰ੍ਹਾਂ ਇਸ ਵਿੱਚ 32% ਤੋਂ ਅਧਿਕ ਦਾ ਵਾਧਾ ਦੇਖਿਆ ਗਿਆ।
ਮਾਲ ਦੇ ਸੰਦਰਭ ਵਿੱਚ ਹੋਣ ਵਾਲੇ ਵਾਧੇ ਨੂੰ ਹੇਠਾਂ ਦਿਖਾਇਆ ਗਿਆ ਹੈ। ਇਸ ਸੰਬੰਧ ਵਿੱਚ ਲਗਭਗ ਸਾਰੇ ਤਰ੍ਹਾਂ ਦੀ ਮਾਲ-ਢੁਆਈ ਵਿੱਚ ਰੇਲਵੇ ਦੀ ਵਿਕਾਸ ਦਰ ਇਸ ਪ੍ਰਕਾਰ ਰਹੀ:
|
|
ਮਾਲ-ਅਸਬਾਬ
|
|
ਘੱਟ-ਵਧ
|
|
%ਘੱਟ-ਵਧ
|
|
ਕੋਲ਼ਾ
|
|
11.54
|
|
23.45
|
|
ਸੀਮਿੰਟ ਅਤੇ ਬਜਰੀ
|
|
0.56
|
|
5.10
|
|
ਪੀਓਐੱਲ
|
|
0.47
|
|
12.90
|
|
ਕੰਟੇਨਰ
|
|
0.56
|
|
9.30
|
|
ਹੋਰ ਸਮਾਨ
|
|
1.22
|
|
13.25
ਖੇਤੀਬਾੜੀ ਮੰਤਰਾਲਾ
ਬਿਹਾਰ ਐਗਰੀਕਲਚਰ ਯੂਨੀਵਰਸਿਟੀ ਵਿੱਚ ਨੈਸ਼ਨਲ ਸੈਮੀਨਾਰ ਦਾ ਕੇਂਦਰੀ ਖੇਤੀਬਾੜੀ ਮੰਤਰੀ ਸ਼੍ਰੀ ਤੋਮਰ ਨੇ ਵਰਚੁਅਲੀ ਸ਼ੁਭ ਅਰੰਭ ਕੀਤਾ
ਮੋਦੀ ਸਰਕਾਰ ਦੇ 8 ਸਾਲ ਦੇ ਦੌਰਾਨ ਖੇਤੀ ਖੇਤਰ ਵਿੱਚ ਬੇਮਿਸਾਲ ਕੰਮ ਹੋਇਆ-ਸ਼੍ਰੀ ਤੋਮਰ
ਖੇਤੀ ਨੂੰ ਟਿਕਾਊ ਬਣਉਂਦੇ ਹੋਏ ਮੌਜਦਾ ਚੁਣੌਤੀਆਂ ਨੂੰ ਪਹਿਲ ਦੇ ਅਧਾਰ 'ਤੇ ਹਲ ਕੀਤਾ ਜਾ ਰਿਹਾ ਹੈ: ਸ਼੍ਰੀ ਤੋਮਰ
ਬਿਹਾਰ ਐਗਰੀਕਲਚਰ ਯੂਨੀਵਰਸਿਟੀ, ਸਬੌਰ ਵਿੱਚ ਆਯੋਜਿਤ ਨੈਸ਼ਨਲ ਸੈਮੀਨਾਰ ਦਾ ਵਰਚੁਅਲੀ ਸ਼ੁਭ ਅਰੰਭ ਕੇਂਦਰੀ ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਕੀਤਾ। ਇਸ ਅਵਸਰ ’ਤੇ ਸ਼੍ਰੀ ਤੋਮਰ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਸਰਕਾਰ ਖੇਤੀ ਨੂੰ ਹੁਲਾਰਾ ਦੇਣ ’ਤੇ ਵਿਭਿੰਨ ਯੋਜਨਾਵਾਂ-ਪ੍ਰੋਗਰਾਮਾਂ ਰਾਹੀਂ ਕੰਮ ਕਰ ਰਹੀ ਹੈ, ਜਿਸ ਨੇ ਖੇਤੀ ਖੇਤਰ ਦੇ ਹਾਲਾਤ ਵਿੱਚ ਬਦਲਾਅ ਆ ਰਿਹਾ ਹੈ, ਨਾਲ ਹੀ ਕਿਸਾਨਾਂ ਦੀ ਆਮਦਨ ਵਧ ਰਹੀ ਹੈ। ਬੀਤੇ 8 ਸਾਲ ਦੇ ਦੌਰਾਨ ਦੇਸ਼ ਵਿੱਚ ਖੇਤੀਬਾੜੀ ਖੇਤਰ ਵਿੱਚ ਬੇਮਿਸਾਲ ਕੰਮ ਹੋਇਆ ਹੈ। ਖੇਤੀਬਾੜੀ ਨੂੰ ਟਿਕਾਊ ਬਣਾਉਂਦੇ ਹੋਏ ਮੌਜੂਦਾ ਚੁਣੌਤੀਆਂ ਦਾ ਪ੍ਰਾਥਮਿਕਤਾ ਨਾਲ ਸਮਾਧਾਨ ਕੀਤਾ ਜਾ ਰਿਹਾ ਹੈ।
‘ਟਿਕਾਊ ਖੇਤੀ ਦੇ ਲਈ ਪੋਸ਼ਕ ਤੱਤ ਪ੍ਰਬੰਧਨ ਰਣਨੀਤੀਆਂ ਵਿੱਚ ਹਾਲੀਆ ਵਿਕਾਸ: ਭਾਰਤੀ ਸੰਦਰਭ" ਵਿਸ਼ੇ ’ਤੇ ਆਯੋਜਿਤ ਇਸ ਸੈਮੀਨਾਰ ਵਿੱਚ ਮੁੱਖ ਮਹਿਮਾਨ ਸ਼੍ਰੀ ਤੋਮਰ ਨੇ ਕਿਹਾ ਕਿ ਕੇਂਦਰ ਸਰਕਾਰ ਨੇ ਕਿਸਾਨਾਂ ਨੂੰ ਆਮਦਨ ਸਹਾਇਤਾ ਦੇਣ ਵਿੱਚ ਵੀ ਕੋਈ ਕਸਰ ਨਹੀਂ ਛੱਡੀ ਹੈ। ਪ੍ਰਧਾਨ ਮੰਤਰੀ ਕਿਸਾਨ ਸਨਮਾਨ ਨਿਧੀ ਰਾਹੀਂ ਹੁਣ ਤੱਕ ਸਾਢੇ 11 ਕਰੋੜ ਕਿਸਾਨਾਂ ਦੇ ਬੈਂਕ ਖਾਤਿਆਂ ਵਿੱਚ 2 ਲੱਖ ਕਰੋੜ ਰੁਪਏ ਤੋਂ ਜ਼ਿਆਦਾ ਰਾਸ਼ੀ ਜਮ੍ਹਾਂ ਕਰਵਾਈ ਜਾ ਚੁੱਕੀ ਹੈ। ਇਹ ਦੁਨੀਆ ਵਿੱਚ ਮੋਦੀ ਸਰਕਾਰ ਦਾ ਸਭ ਤੋਂ ਵੱਡਾ ਪ੍ਰੋਗਰਾਮ ਹੈ। ਇੱਕ ਲੱਖ ਕਰੋੜ ਰੁਪਏ ਦੇ ਐਗਰੀਕਲਚਰ ਇਨਫ੍ਰਾਸਟ੍ਰਚਰ ਫੰਡ ਸਹਿਤ ਡੇਢ ਲੱਖ ਕਰੋੜ ਰੁਪਏ ਤੋਂ ਅਧਿਕ ਦੇ ਵਿਸ਼ੇਸ਼ ਪੈਕੇਜ਼ਾਂ ਨਾਲ ਖੇਤੀ ਖੇਤਰ ਵਿੱਚ ਸੁਵਿਧਾਵਾਂ ਉਪਲਬਧ ਕਰਵਾਈ ਜਾ ਰਹੀ ਹੈ। ਸਰਕਾਰ ਦੀਆਂ ਕਿਸਾਨ ਹਿਤੈਸ਼ੀ ਨੀਤੀਆਂ ਅਤੇ ਕਿਸਾਨਾਂ ਅਤੇ ਵਿਗਿਆਨਿਕਾਂ ਦੀ ਮਿਹਨਤ-ਕੁਸ਼ਲਤਾ ਦਾ ਨਤੀਜਾ ਹੈ ਕਿ ਅੱਜ ਖੇਤੀ ਉਤਪਾਦਾਂ ਦੀ ਦ੍ਰਿਸ਼ਟੀ ਤੋਂ ਭਾਰਤ ਇੱਕ ਸੰਪੰਨ ਰਾਸ਼ਟਰ ਹੈ ਅਤੇ ਪ੍ਰਤੀਕੂਲ ਸਮੇਂ ਵਿੱਚ ਵੀ ਭਾਰਤ ਨੇ ਹੋਰ ਦੇਸ਼ਾਂ ਨੂੰ ਅਨਾਜ ਦੀ ਸਪਲਾਈ ਕੀਤੀ ਹੈ। ਜ਼ਿਆਦਾਤਰ ਖੇਤੀ ਉਤਪਾਦਾਂ ਦੇ ਉਤਪਾਦਨ ਦੀ ਦ੍ਰਿਸ਼ਟੀ ਤੋਂ ਅੱਜ ਵਿਸ਼ਵ ਵਿੱਚ ਭਾਰਤ ਪਹਿਲੇ ਜਾਂ ਦੂਸਰੇ ਕ੍ਰਮ ’ਤੇ ਹੈ, ਉਥੇ ਦੇਸ਼ ਤੋਂ ਪੌਣੇ 4 ਲੱਖ ਕਰੋੜ ਰੁਪਏ ਦੇ ਖੇਤੀਬਾੜੀ ਉਤਪਾਦਾਂ ਦਾ ਨਿਰਯਾਤ ਹੋਇਆ ਹੈ, ਜੋ ਆਪਣੇ-ਆਪ ਵਿੱਚ ਇੱਕ ਰਿਕਾਰਡ ਹੈ।
ਸ਼੍ਰੀ ਤੋਮਰ ਨੇ ਕਿਹਾ ਕਿ ਅੱਜ ਖੇਤੀ ਵਿੱਚ ਟੈਕਨੋਲੋਜੀ ਦਾ ਅਧਿਕਾਰਿਕ ਉਪਯੋਗ ਕਰਨ, ਕਿਸਾਨਾਂ ਨੂੰ ਮਹਿੰਗੀ ਫਸਲਾਂ ਵਿੱਚ ਆਕਰਸ਼ਿਤ ਕਰਨ, ਖੇਤੀ ਦੀ ਲਾਗਤ ਘੱਟ ਕਰਨ, ਕਿਸਾਨਾਂ ਨੂੰ ਉਨ੍ਹਾਂ ਦੀ ਉਪਜ ਦੇ ਵਾਜਿਬ ਮੁੱਲ ਦਿਵਾਉਣ, ਫਰਟੀਲਾਈਜਰ ’ਤੇ ਨਿਰਭਰਤਾ ਘੱਟ ਕਰਨ, ਸਵਾਈਲ ਹੈਲਥ ਵੱਲ ਪ੍ਰਵ੍ਰਿਤ ਕਰਨ, ਸਿੰਚਾਈ ਵਿੱਚ ਬਿਜਲੀ ਅਤੇ ਪਾਣੀ ਬਚਾਉਣ ਅਤੇ ਉਤਪਾਦਕਤਾ ਵਧਾਉਣ ਦੀ ਦ੍ਰਿਸ਼ਟੀ ਨਾਲ ਕੰਮ ਕਰਨ ਦੀ ਜ਼ਰੂਰਤ ਹੈ। ਇਸ ਸੰਬੰਧ ਵਿੱਚ ਭਾਰਤ ਸਰਕਾਰ, ਰਾਜ ਸਰਕਾਰਾਂ ਦੇ ਨਾਲ ਮਿਲ ਕੇ ਕੰਮ ਕਰ ਰਹੀ ਹੈ। ਭਾਰਤੀ ਖੇਤੀਬਾੜੀ ਖੋਜ ਪਰਿਸ਼ਦ  ਵੀ ਤੀਬਰ ਗਤੀ ਨਾਲ ਕੰਮ ਕਰ ਰਹੀ ਹੈ, ਨਾਲ ਹੀ ਖੇਤੀਬਾੜੀ ਦੀਆਂ ਸਾਰੀਆਂ ਯੂਨੀਵਰਸਿਟੀਆਂ ਅਤੇ ਹੋਰ ਸੰਸਥਾਨ ਵੀ ਉੱਤਮ ਕੰਮ ਕਰ ਰਹੇ ਹਨ। ਸ਼੍ਰੀ ਤੋਮਰ ਨੇ ਕਿਹਾ ਕਿ ਬਿਹਾਰ ਖੇਤੀ ਪ੍ਰਧਾਨ ਰਾਜ ਹੈ, ਜਿੱਥੇ ਲਗਭਗ 70 ਫੀਸਦੀ ਆਬਾਦੀ ਖੇਤੀ ਨਾਲ ਜੁੜੀ ਹੈ। ਖੇਤੀਬਾੜੀ ਉਤਪਾਦਕਤਾ ਦੀ ਦ੍ਰਿਸ਼ਟੀ ਤੋਂ ਹੀ ਬਿਹਾਰ ਉੱਤਮ ਹੈ, ਉੱਥੇ ਅਨੇਕ ਫਸਲ ਕਿਸਮਾਂ ਇੱਥੇ ਖੋਜ ਕੀਤੀ ਗਈ ਹੈ, ਜਿਸ ਨਾਲ ਪ੍ਰਦੇਸ਼ ਨੂੰ ਤਾਂ ਪ੍ਰਤੀਫਲ ਮਿਲ ਹੀ ਰਿਹਾ ਹੈ, ਦੇਸ਼ ਦੀ ਖੇਤੀ ਗ੍ਰੋਥ ਵਿੱਚ ਯੋਗਦਾਨ ਹੋ ਰਿਹਾ ਹੈ। ਉਨ੍ਹਾਂ ਨੇ ਪੋਸ਼ਕ ਤੱਤਾਂ ਦੇ ਪ੍ਰਬੰਧਨ ਨੂੰ ਸਮੇਂ ਦੀ ਜ਼ਰੂਰਤ ਦੱਸਦੇ ਹੋਏ ਕਿਹਾ ਕਿ ਇਸ ਸਬੰਧ ਵਿੱਚ ਅਜਿਹਾ ਸੈਮੀਨਾਰ ਤੋਂ ਨਿਸ਼ਚੈ ਹੀ ਲਾਭ ਹੋਵੇਗਾ।
ਅਰੰਭ ਵਿੱਚ ਵਾਇਸ ਚਾਂਸਲਰ ਡਾ. ਅਰੁਣ ਕੁਮਾਰ ਨੇ ਯੂਨੀਵਰਸਿਟੀ ਦੀ ਪ੍ਰਗਤੀ ਰਿਪੋਰਟ ਪੇਸ਼ ਕੀਤਾ। ਇਸ ਅਵਸਰ ’ਤੇ ਪ੍ਰਕਾਸ਼ਿਤ ਸੋਵੀਨਾਰ ਦੀ ਰਿਲੀਜ਼ਿੰਗ ਮਹਿਮਾਨਾਂ ਨੇ ਕੀਤੀ। ਦੋ ਦਿਨਾਂ ਸੈਮੀਨਾਰ ਵਿੱਚ 250 ਤੋਂ ਅਧਿਕ ਵਿਗਿਆਨਿਕਾਂ, ਖੋਜਕਾਰਾ ਅਤੇ ਸਿੱਖਿਅਕ ਸ਼ਾਮਲ ਹੋਏ ਹਨ। ਸੈਮੀਨਾਰ ਦੇ ਨਤੀਜਿਆਂ ’ਤੇ ਰਿਪੋਰਟ ਤਿਆਰ ਕਰਕੇ ਯੂਨੀਵਰਸਿਟੀ ਦੁਆਰਾ ਕੇਂਦਰ ਅਤੇ ਰਾਜ ਸਰਕਾਰ ਨੂੰ ਦਿੱਤੀ ਜਾਵੇਗੀ ਤੇ ਰਿਪੋਰਟ ਦੇ ਤੱਥਾਂ ਦੇ ਅਧਾਰ ’ਤੇ ਵਿ.ਵਿ. ਦੁਆਰਾ ਟਿਕਾਊ ਖੇਤੀ ਦੀ ਦਿਸ਼ਾ ਵਿੱਚ ਕੀਤੀ ਜਾ ਰਹੀ ਪਹਿਲ ਨੂੰ ਹੋਰ ਗਤੀ ਦੇਣ ਦੇ ਲਈ ਚੰਗੇ ਕਦਮ ਉਠਾਏ ਜਾਣਗੇ।
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਭਾਰਤ ਤੇ ਨਾਰਵੇ ਲਕਸ਼ਦੀਪ ਅਤੇ ਪੁਡੁਚੇਰੀ ਵਿੱਚ ਸਮੁੰਦਰੀ ਸਥਾਨਕ ਯੋਜਨਾਬੰਦੀ ਲਈ ਸਹਿਮਤ ਹੋਏ
ਭਾਰਤ ਤੇ ਨਾਰਵੇ ਅਗਲੇ 5 ਸਾਲਾਂ ਲਈ ਸਮੁੰਦਰੀ ਸਪੇਸ ਵਿੱਚ ਸਮੁੰਦਰੀ ਸਥਾਨਕ ਯੋਜਨਾਬੰਦੀ ਦੇ ਖੇਤਰ ਵਿੱਚ ਮਿਲ ਕੇ ਕੰਮ ਕਰਨ ਲਈ ਸਹਿਮਤ ਹੋਏ ਹਨ । ਇਸ ਸੰਬੰਧ ਵਿੱਚ ਦੋਹਾਂ ਦੇਸ਼ਾਂ ਦੇ ਨੁਮਾਇੰਦੀਆਂ ਨਾਲ ਪਹਿਲੀ ਪ੍ਰਾਜੈਕਟ ਸਟੀਰਿੰਗ ਕਮੇਟੀ ਦੀ ਮੀਟਿੰਗ ਹਾਲ ਹੀ ਵਿੱਚ ਸਫ਼ਲਤਾਪੂਰਵਕ ਹੋਈ । ਜਿਸ ਤੋਂ ਬਾਅਦ ਦੋਹਾਂ ਦੇਸ਼ਾਂ ਨੇ ਇਹ ਸੁਨਿਸ਼ਚਿਤ ਕਰਨ ਲਈ ਇੱਕ ਯੋਜਨਾ ਤਿਆਰ ਕੀਤੀ ਹੈ ਕਿ ਸਮੁੰਦਰ ਵਿੱਚ ਕੁਸ਼ਲ , ਸੁਰੱਖਿਅਤ ਅਤੇ ਟਿਕਾਉਣਯੋਗ ਤਰੀਕੇ ਨਾਲ ਕੁਝ ਖੇਤਰਾਂ ਵਿੱਚ ਮਨੁੱਖੀ ਗਤੀਵਿਧੀਆਂ ਨੂੰ ਯਕੀਨੀ ਬਣਾਇਆ ਜਾਵੇ । ਇਹ ਖੇਤਰ ਹਨ , ਊਰਜਾ , ਆਵਾਜਾਈ , ਮੱਛੀ ਪਾਲਣ , ਐਕੂਆਕਲਚਰ ਅਤੇ ਸੈਰ ਸਪਾਟਾ ਆਦਿ । ਇਹ ਸਾਰੇ ਖੇਤਰ ਕਈ ਖੇਤਰਾਂ ਵਿੱਚ ਆਉਂਦੇ ਹਨ । ਇਹ ਇੰਡੋ ਨਾਰਵੇ ਇੰਟੈਗ੍ਰੇਟਿਡ ਓਸ਼ਨ ਇਨੀਸਿ਼ਏਟਿਵ ਦੇ ਇੱਕ ਹਿੱਸੇ ਵਜੋਂ 2019 ਵਿੱਚ ਦੋਹਾਂ ਮੁਲਕਾਂ ਵੱਲੋਂ ਕੀਤੇ ਸਮਝੌਤੇ ਤਹਿਤ ਕੀਤਾ ਜਾ ਰਿਹਾ ਹੈ । ਇਸ ਪ੍ਰਾਜੈਕਟ ਲਈ ਲਕਸ਼ਦੀਪ ਅਤੇ ਪੁਡੁਚੇਰੀ ਨੂੰ ਪਾਇਲਟ ਸਾਈਟਸ ਵਜੋਂ ਪਛਾਣਿਆ ਗਿਆ ਹੈ ।
ਦੋਹਾਂ ਮੁਲਕਾਂ ਨੇ ਟਿਕਾਉਣਯੋਗ ਸਮੁੰਦਰੀ ਸਰੋਤਾਂ ਦੀ ਵਰਤੋਂ ਲਈ ਤਟੀ ਖੇਤਰਾਂ ਵਿੱਚ ਆਰਥਿਕ ਅਤੇ ਸਮਾਜਿਕ ਵਿਕਾਸ ਨੂੰ ਵਧਾਉਣ ਲਈ ਸਹਿਯੋਗ ਦੇਣ ਦਾ ਫੈਸਲਾ ਕੀਤਾ ਹੈ । ਇਸ ਪਹਿਲ ਨੂੰ ਭਾਰਤ ਲਈ ਨੈਸ਼ਨਲ ਸੈਂਟਰ ਫਾਰ ਕੋਸਟਲ ਰਿਸਰਚ  ਰਾਹੀਂ ਪ੍ਰਿਥਵੀ ਵਿਗਿਆਨ ਮੰਤਰਾਲਾ ਸਮੁੰਦਰੀ ਸਥਾਨਕ ਯੋਜਨਾ ਵਜੋਂ ਲਾਗੂ ਕਰੇਗਾ । ਇਸ ਦੇ ਮੁੱਢਲੇ ਪੜਾਅ ਵਿੱਚ ਐੱਨ ਸੀ ਸੀ ਆਰ ਪੁਡੁਚੇਰੀ ਅਤੇ ਲਕਸ਼ਦੀਪ ਲਈ ਸਮੁੰਦਰੀ ਸਥਾਨਕ ਯੋਜਨਾ ਵਿਕਸਿਤ ਕਰੇਗਾ । ਇਹਨਾਂ ਥਾਵਾਂ ਨੂੰ ਉਹਨਾਂ ਦੇ ਬਹੁਪੱਖੀ ਖੇਤਰਾਂ ਲਈ ਵਿਲੱਖਣ ਮੌਕਿਆਂ ਦੇ ਸਥਾਪਨ ਨੂੰ ਮੱਦੇਨਜ਼ਰ ਰੱਖਦਿਆਂ ਹੋਇਆਂ ਪਾਇਲਟ ਪ੍ਰਾਜੈਕਟ ਵਜੋਂ ਚੁਣਿਆ ਗਿਆ ਹੈ । ਬਹੁਪੱਖੀ ਖੇਤਰ ਹਨ , ਉਦਯੋਗ , ਮੱਛੀ ਪਾਲਣ ਅਤੇ ਸੈਰ ਸਪਾਟਾ । ਜੋ ਇਸ ਤੋਂ ਬਾਅਦ ਹੋਰ ਵਿਕਾਸ ਕਰਨਗੇ । ਭਾਰਤ ਸਰਕਾਰ ਵੱਲੋਂ ਅਧਿਅਨ ਅਤੇ ਯੋਜਨਾਬੰਦੀ ਲਈ ਪ੍ਰਤੀ ਸਾਲ ਤਕਰੀਬਨ 8—10 ਕਰੋੜ ਰੁਪਏ ਸ਼ੁਰੂਆਤੀ ਨਿਵੇਸ਼ ਹੈ । ਭਵਿੱਖ ਵਿੱਚ ਇਹਨਾਂ ਦੋ ਵਾਤਾਵਰਣ ਲਈ ਮਹੱਤਵਪੂਰਨ ਖੇਤਰਾਂ ਦੀ ਸਮੁੰਦਰੀ ਸਥਾਨਕ ਯੋਜਨਾਬੰਦੀ ਦੀ ਰੂਪ—ਰੇਖਾ ਨੂੰ ਦੇਸ਼ ਦੇ ਹੋਰ ਤਟੀ ਖੇਤਰਾਂ ਵਿੱਚ ਵੀ ਲਾਗੂ ਕੀਤਾ ਜਾ ਸਕਦਾ ਹੈ । ਇਹ ਵਰਣਨਯੋਗ ਹੈ ਕਿ ਵਿਸ਼ਵ ਬੈਂਕ ਅਤੇ ਸੰਯੁਕਤ ਰਾਸ਼ਟਰ ਵਾਤਾਵਰਣ ਪ੍ਰੋਗਰਾਮ  ਨੇ ਐੱਮ ਓ ਈ ਐੱਸ ਵੱਲੋਂ ਐੱਮ ਐੱਸ ਪੀ ਜੋ ਭਾਰਤ ਦੇ ਤਟੀ ਖੇਤਰਾਂ ਲਈ ਸਮਾਜਿਕ ਫਾਇਦੇਮੰਦ ਪਹਿਲਕਦਮੀਂ ਹੈ, ਦਾ ਸਮਰਥਨ ਕਰਨ ਲਈ ਦਿਲਚਸਪੀ ਪ੍ਰਗਟ ਕੀਤੀ ਹੈ ।
ਐੱਮ ਐੱਸ ਪੀ ਪਹਿਲਕਦਮੀਂ ਐੱਮ ਓ ਈ ਐੱਸ ਅਤੇ ਨਾਰਵੇ ਦੇ ਵਿਦੇਸ਼ੀ ਮਾਮਲਿਆਂ ਬਾਰੇ ਮੰਤਰਾਲੇ ਰਾਹੀਂ ਨਾਰਵੇ ਵਾਤਾਵਰਣ ਏਜੰਸੀ ਲਾਗੂ ਕਰਨਗੇ । ਪਹਿਲਾਂ , ਐੱਨ ਸੀ ਸੀ ਆਰ ਨੇ ਚੇਨੱਈ , ਗੋਆ ਅਤੇ ਕੱਛ ਦੀ ਖਾੜੀ ਲਈ ਤਟੀ ਪ੍ਰਬੰਧਨ ਯੋਜਨਾ ਵਿਕਸਿਤ ਕੀਤੀਆਂ ਹਨ , ਜੋ ਬਹੁਤ ਸਫ਼ਲ ਹੋਈਆਂ ਹਨ । ਹੁਣ , ਐੱਮ ਐੱਸ ਪੀ ਪਹਿਲਕਦਮੀਂ ਦੇਸ਼ ਦੇ ਤਟੀ ਖੇਤਰਾਂ ਦੀ ਵੱਡੀ ਗਿਣਤੀ ਵਿੱਚ ਭਾਗੀਦਾਰਾਂ ਅਤੇ ਬਹੁਪੱਖੀ ਆਰਥਿਕ ਖੇਤਰਾਂ ਦੇ ਵਿਕਾਸ ਲਈ ਸਹਾਇਤਾ ਕਰੇਗੀ ।
ਐੱਮ ਓ ਈ ਐੱਸ ਤੋਂ ਇਲਾਵਾ ਪਹਿਲੀ ਪ੍ਰਾਜੈਕਟ ਸਟੀਰਿੰਗ ਕਮੇਟੀ ਮੀਟਿੰਗ ਵਿੱਚ ਕਈ ਭਾਗੀਦਾਰੀ ਮੰਤਰਾਲਿਆਂ ਜਿਵੇਂ ਵਾਤਾਵਰਣ , ਵਣ ਅਤੇ ਜਲਵਾਯੂ ਪਰਿਵਰਤਣ ਮੰਤਰਾਲਾ , ਵਿਦੇਸ਼ੀ ਮਾਮਲੇ ਮੰਤਰਾਲਾ , ਜਹਾਜ਼ਰਾਣੀ ਮੰਤਰਾਲਾ , ਵਪਾਰ ਅਤੇ ਉਦਯੋਗ ਮੰਤਰਾਲਾ , ਮੱਛੀ ਪਾਲਣ , ਪਸ਼ੂ ਪਾਲਣ ਅਤੇ ਡੇਅਰੀ ਮੰਤਰਾਲਾ , ਸੈਰ ਸਪਾਟਾ ਮੰਤਰਾਲਾ ਅਤੇ ਤਾਮਿਲਨਾਡੂ ਅਤੇ ਲਕਸ਼ਦੀਪ ਦੀਆਂ ਸੂਬਾ ਸਰਕਾਰਾਂ ਦੇ ਨੁਮਾਇੰਦੇ ਵੀ ਸ਼ਾਮਲ ਹੋਏ ।
ਭਾਰਤ ਸਰਕਾਰ ਦੇ 2030 ਤੱਕ ਨਵੇਂ ਭਾਰਤ ਦੀ ਦ੍ਰਿਸ਼ਟੀ ਨੀਲੇ ਅਰਥਚਾਰੇ ਨੂੰ ਤਰੱਕੀ ਦੇ 10 ਮੁੱਖ ਪਹਿਲੂਆਂ ਵਿੱਚੋਂ ਇੱਕ ਵਜੋਂ ਉਜਾਗਰ ਕਰਦੀ ਹੈ । ਐੱਮ ਐੱਸ ਪੀ ਨੂੰ ਟਿਕਾਉਣਯੋਗ ਅਤੇ ਏਕੀਕ੍ਰਿਤ ਸਮੁੰਦਰ ਪ੍ਰਬੰਧਨ ਦੇ ਇੱਕ ਸਾਧਨ ਵਜੋਂ ਵਿਸ਼ਵ ਤੌਰ ਤੇ ਪਛਾਣਿਆ ਗਿਆ ਹੈ । ਭਾਰਤ ਦੀ ਨੀਲੀ ਆਰਥਿਕ ਨੀਤੀ ਜਿਸ ਨੂੰ ਐੱਮ ਓ ਈ ਐੱਸ ਵਿਕਸਿਤ ਕਰ ਰਿਹਾ ਹੈ, ਭਾਰਤ ਦੇ ਇਸ ਸੰਬੰਧ ਵਿੱਚ ਤਿਆਰ ਕੀਤੇ ਮਸੌਦੇ ਵਿੱਚ ਕੰਮ ਕਰਨ ਲਈ ਮਹੱਤਵਪੂਰਨ ਖੇਤਰ ਹੈ ।
ਐੱਨ ਬੀ / ਕੇ ਜੀ ਐੱਸ /
(Visitor Counter : 157
ਵਿੱਤ ਮੰਤਰਾਲਾ
ਕਸਟਮ ਡਿਊਟੀ  ਨਿਯਮ, 2017 ਦੇ ਤਹਿਤ ਉਪਲਬਧ ਸਹੂਲਤਾਂ ਵਿੱਚ ਵਾਧਾ
ਵਿੱਤ ਮੰਤਰੀ ਨੇ ਇਸ ਸਾਲ ਆਪਣੇ ਬਜਟ ਭਾਸ਼ਣ ਵਿੱਚ ਐਲਾਨ ਕੀਤਾ ਸੀ ਕਿ ਵਪਾਰ ਨੂੰ ਵਧੇਰੇ ਸੁਵਿਧਾਜਨਕ ਬਣਾਉਣ ਲਈ ਕਸਟਮ  ਨਿਯਮ, 2017  ਵਿੱਚ ਸੋਧ ਕੀਤੀ ਜਾਵੇਗੀ। ਇਸ ਦੇ ਅਨੁਸਾਰ, ਕੇਂਦਰੀ ਕਸਟਮ ਅਤੇ ਅਸਿੱਧੇ ਕਰ ਬੋਰਡ  ਨੇ ਤੁਰੰਤ ਇਨ੍ਹਾਂ ਨਿਯਮਾਂ ਦਾ ਦਾਇਰਾ 2 ਫਰਵਰੀ 2021 ਨੂੰ ਵਧਾ ਦਿੱਤਾ ਸੀ।
ਸੀਬੀਆਈਸੀ ਨੇ ਹੁਣ ਇੱਕ ਸਰਕੂਲਰ ਨੰਬਰ 10/2021-ਕਸਟਮ ਜਾਰੀ ਕੀਤਾ ਹੈ, ਜੋ ਕਿ 17 ਮਈ 2021 ਨੂੰ ਵਪਾਰੀਆਂ ਨੂੰ ਆਈਜੀਸੀਆਰ, 2017 ਵਿੱਚ ਕੀਤੀਆਂ ਤਬਦੀਲੀਆਂ ਨੂੰ ਸਮਝਣ ਵਿੱਚ ਸਹਾਇਤਾ ਪ੍ਰਦਾਨ ਕਰੇਗਾ। ਇਸ ਨਾਲ ਉਹ ਨਵੀਆਂ ਸਹੂਲਤਾਂ ਦੀ ਪੂਰੀ ਵਰਤੋਂ ਕਰ ਸਕਣਗੇ। ਸਰਕੂਲਰ ਦੇਖਣ ਲਈ ਕਿਰਪਾ ਕਰਕੇ ਇੱਥੇ ਕਲਿੱਕ ਕਰੋ। https://static.pib.gov.in/WriteReadData/specificdocs/documents/2021/may/doc202151831.pdf
ਆਈਜੀਸੀਆਰ, 2017 ਦੇ ਤਹਿਤ ਉਨ੍ਹਾਂ ਪ੍ਰਕਿਰਿਆਵਾਂ ਅਤੇ ਢੰਗਾਂ ਬਾਰੇ ਦੱਸਦਾ ਹੈ, ਜਿਨ੍ਹਾਂ ਦੁਆਰਾ ਸਿਰਫ ਇੱਕ ਦਰਾਮਦਕਾਰ ਚੀਜ਼ਾਂ ਦੇ ਘਰੇਲੂ ਉਤਪਾਦਨ ਜਾਂ ਸੇਵਾਵਾਂ ਪ੍ਰਦਾਨ ਕਰਨ ਲਈ ਲੋੜੀਂਦੀਆਂ ਚੀਜ਼ਾਂ ਦੇ ਆਯਾਤ 'ਤੇ ਰਿਆਇਤੀ ਕਸਟਮ ਡਿਊਟੀ ਪ੍ਰਾਪਤ ਕਰ ਸਕਦਾ ਹੈ। ਇੱਕ ਵੱਡੀ ਤਬਦੀਲੀ ਜੋ ਕਿ ਵਪਾਰ ਅਤੇ ਉਦਯੋਗ ਦੀਆਂ ਜ਼ਰੂਰਤਾਂ ਨੂੰ ਬਦਲ ਸਕਦੀ ਹੈ, ਉਹ ਹੈ ਕਿ ਆਯਾਤ ਚੀਜ਼ਾਂ ਨੂੰ 'ਨੌਕਰੀ ਦੇ ਕੰਮ' ਲਈ ਬਾਹਰ ਭੇਜਣ ਦੀ ਆਗਿਆ ਦਿੱਤੀ ਗਈ ਹੈ। ਪਹਿਲਾਂ ਇਸ ਸਹੂਲਤ ਦੀ ਅਣਹੋਂਦ ਨੇ ਉਦਯੋਗਾਂ ਲਈ ਮੁਸ਼ਕਲ ਖੜ੍ਹੀ ਕਰ ਦਿੱਤੀ, ਖ਼ਾਸਕਰ ਐਮਐਸਐਮਈ ਖੇਤਰ ਦੇ ਉਹ ਉੱਦਮ, ਜਿਨ੍ਹਾਂ ਦੀ ਅੰਦਰੂਨੀ ਤੌਰ 'ਤੇ ਪੂਰੀ ਤਰ੍ਹਾਂ ਨਿਰਮਾਣ ਸਮਰੱਥਾ ਨਹੀਂ ਸੀ।
ਇੱਕ ਮਹੱਤਵਪੂਰਣ ਨੁਕਤਾ ਇਹ ਹੈ ਕਿ ਇਥੋਂ ਤੱਕ ਕਿ ਆਯਾਤ ਕਰਨ ਵਾਲੇ ਵੀ ਜਿਨ੍ਹਾਂ ਕੋਲ ਕੋਈ ਨਿਰਮਾਣ ਸਹੂਲਤ ਨਹੀਂ ਹੈ, ਉਹ ਹੁਣ ਰਿਆਇਤੀ ਕਸਟਮ ਡਿਊਟੀ 'ਤੇ ਚੀਜ਼ਾਂ ਦੀ ਦਰਾਮਦ ਕਰਨ ਲਈ ਆਈਜੀਸੀਆਰ, 2017 ਦਾ ਲਾਭ ਲੈ ਸਕਦੇ ਹਨ ਅਤੇ ਇਸ ਦੇ ਨਾਲ ਇੱਕ 'ਨੌਕਰੀ ਦਾ ਕੰਮ' ਦੇ ਅਧਾਰ 'ਤੇ ਨਿਰਮਿਤ ਅੰਤਮ ਚੀਜ਼ਾਂ ਪ੍ਰਾਪਤ ਕਰ ਸਕਦਾ ਹੈ। ਹਾਲਾਂਕਿ, ਕੁਝ ਸੈਕਟਰ ਜਿਵੇਂ ਕਿ ਸੋਨਾ, ਗਹਿਣਿਆਂ, ਕੀਮਤੀ ਪੱਥਰਾਂ ਅਤੇ ਧਾਤਾਂ ਨੂੰ ਇਸ ਤੋਂ ਬਾਹਰ ਰੱਖਿਆ ਗਿਆ ਹੈ।
ਹੁਣ ਇੱਕ ਹੋਰ ਵੱਡਾ ਪ੍ਰੋਤਸਾਹਨ ਦਿੱਤਾ ਜਾ ਰਿਹਾ ਹੈ ਜਿਸ ਦੇ ਤਹਿਤ ਰਿਆਇਤੀ ਕਸਟਮ ਡਿਊਟੀ 'ਤੇ ਪੂੰਜੀਗਤ ਚੀਜ਼ਾਂ ਦੇ ਆਯਾਤ ਕਰਨ ਵਾਲਿਆਂ ਨੂੰ ਹੁਣ ਘਰੇਲੂ ਬਜ਼ਾਰ ਵਿੱਚ ਡਿਊਟੀ ਅਤੇ ਵਿਆਜ ਦੀ ਅਦਾਇਗੀ 'ਤੇ ਵੇਚਣ ਦੀ ਆਗਿਆ ਹੈ। ਪਹਿਲਾਂ ਇਸ ਦੀ ਇਜਾਜ਼ਤ ਨਹੀਂ ਸੀ ਅਤੇ ਆਯਾਤ ਪੂੰਜੀ ਵਸਤਾਂ ਦੀ ਵਰਤੋਂ ਕਰਨ ਤੋਂ ਬਾਅਦ, ਨਿਰਮਾਤਾ ਉਨ੍ਹਾਂ ਚੀਜ਼ਾਂ ਨੂੰ ਅਟਕ ਜਾਂਦੇ ਸਨ, ਕਿਉਂਕਿ ਉਨ੍ਹਾਂ ਨੂੰ ਆਸਾਨੀ ਨਾਲ ਦੁਬਾਰਾ ਨਿਰਯਾਤ ਨਹੀਂ ਕੀਤਾ ਜਾ ਸਕਦਾ ਸੀ।
ਇਸ ਤੋਂ ਇਲਾਵਾ, ਇਨ੍ਹਾਂ ਨਿਯਮਾਂ ਤਹਿਤ ਰਿਆਇਤੀ ਕਸਟਮ ਡਿਊਟੀ ਲੈਣ ਦੀ ਵਿਧੀ ਦੀ ਸਮੀਖਿਆ ਕੀਤੀ ਗਈ ਹੈ ਅਤੇ ਇਸ ਨੂੰ ਤਰਕਸ਼ੀਲ ਬਣਾਇਆ ਗਿਆ ਹੈ। ਲੋੜੀਂਦੀ ਜਾਣਕਾਰੀ ਅਤੇ ਰਿਕਾਰਡ ਸਬੰਧਤ ਖੇਤਰ ਦੇ ਕਸਟਮ ਅਫਸਰ ਨੂੰ ਈਮੇਲ ਰਾਹੀਂ ਭੇਜੇ ਜਾ ਸਕਦੇ ਹਨ, ਇਸ ਤਰ੍ਹਾਂ ਕੋਈ ਵੀ ਅਸਲ ਇੰਟਰਫੇਸ ਜਾਂ ਆਪਸੀ ਸੰਪਰਕ ਤੋਂ ਬਚਿਆ ਜਾ ਸਕਦਾ ਹੈ।
ਸੀਬੀਆਈਸੀ ਦੇ ਸਰਕੂਲਰ ਵਿੱਚ ਇਸਦਾ ਵੀ ਜ਼ਿਕਰ ਕੀਤਾ ਗਿਆ ਹੈ ਕਿ ਆਈਜੀਸੀਆਰ, 2017 ਦੀ ਨਿਗਰਾਨੀ ਕਰਨ ਵਾਲੇ ਕਸਟਮ ਅਧਿਕਾਰੀਆਂ ਦੀ ਸੂਚੀ https://www.cbic.gov.in/htdocs-cbec/home_links/enquiry-pPoint-home 'ਤੇ ਉਪਲਬਧ ਹੈ।